Hard rok bend Ohrenfeindt u UK "Vuk" - Dan u Beogradu\nNaslovna » Izlasci » Muzika » Koncerti » Hard rok bend Ohrenfeindt u UK „Vuk“\nOhrenfeindt (foto: Patrick Kramer)\nNeko drugi 2. septembar 2019. Koncerti Postavite komentar\nPrvi put dolaze u Srbiji i održaće koncert u okviru manifestacije obeležavanja Evropskog dana jezika.\nOhrenfeindt su nastali 1994. u Sent Pauliju, radničkom naselju u Hamburgu poznatom po bogatom noćnom životu, kao i po istoimenom fudbalskom klubu. Značajniji uspon i diskografsku aktivnost započinju nekoliko godina kasnije predvođeni frontmenom Krisom Lautom, jedinim aktivnim članom benda od samih početaka do danas.\nKao svoje uzore ponosno ističu australijske hard rok i metal legende AC/DC, a muziku benda odlikuju masni gitarski rifovi, snažna ritam sekcija i hrapavi vokal Krisa Lauta.\n– Ovo je naša prva poseta Srbiji i zaista smo uzbuđeni što ćemo upoznati Beograd i ljude koje ranije nismo videli! Zbog toga se bavimo ovim: dolazimo do novih mesta i ljudi. Stara izreka kaže: nema stranaca, samo prijatelja koje još niste upoznali – izjavio je frontmen grupe Kris Laut povodom predstojećeg nastupa grupe Ohrenfeindt u Beogradu.\nEvropski dan jezika obeležava se od 2001, a slavi jezičku raznolikost Evrope i promoviše učenje jezika. Zahvaljujući prvobitnom uspehu Godine jezika, Savet Evrope je ustanovio 26. septembar kao Evropski dan jezika.\nOhrenfeindt u našu zemlju dolazi uz podršku Gete instituta u Beogradu. (danubeogradu.rs)\nTagovievropski dan jezika gete institut hard rock izlasci koncerti muzika ohrenfeindt uk vuk karadžić za dž\nPrethodni Prvi sajam cveća Beogradska jesen 2019\nSledeći Studenti dobili još dve godine za diplomiranje – po starom programu


bonska ovlaštenja | Srpskainfo\nDan nakon što je visoki predstavnik u BiH Valentin Incko zaprijetio Miloradu Dodiku i poslanicima Narodne skupštine RS bonskim ovlaštenjima, Dodik je na konferenciji za novinare izjavio da u Srpskoj ne postoji nikakav plan za otcepljenje od BiH i da od sankcija OHR neće biti ništa.\n"IMAM PODRŠKU ZA BONSKA OVLAŠTENJA" Incko poručio da se u BiH dešavaju NEPODNOŠLJIVE STVARI\nNarodna skupština će reagovati u pogledu određivanja budućeg statusa Srpske u slučaju bilo kakvih nastojanja protivustavne teritorijalne reorganizacije BiH i bilo kakvih aktivnosti na urušavanju teritorijalne organizacije Grada Istočno Sarajevo.\nMazalica: Ne priznajemo visokog predstavnika i bonska ovlašćenja\nSrđan Mazalica, zamjenik predsjedavajućeg Kluba poslanika SNSD u Narodnoj skupštini RS za N1 je pojasnio zašto je u parlamentarnu proceduru upućen zahtjev za održavanje posebne sjednice NSRS.\n“BIĆE ZAPISANO U ISTORIJI” Dodik traži da se odbace bonska ovlaštenja visokog predstavnika\nLajčak: Situacija u BiH je kritična, ali visoki predstavnik strane ne može da PRISILI NA KONSENZUS\nMiroslav Lajčak, predsjedavajući OEBS i ministar spoljnih poslova Slovačke i bivši visoki predstavnik u BiH, istakao je da je situacija u BiH ozbiljna i podsjeća na krizu iz 2010. godine.\n"RANIJE SU ZLOUPOTREBLJAVANA" Čubrilović smatra da ne treba doći do upotrebe bonskih ovlaštenja\n"PROŠLO VRIJEME BONSKIH OVLAŠTENJA" Premijer Republike Srpske o visokom predstavniku u BiH\nPremijer Republike Srpske Radovan Višković izjavio je danas u Banjaluci da je u BiH prošlo vrijeme korištenja bonskih ovlaštenja koja ima visoki predstavnik.\nVisoki predstavnik međunarodne zajednice i političari u BiH već dugo igraju po sistemu spojenih posuda.


Vodi li srpski put do Brisela preko Berlina - Izazov\nVodi li srpski put do Brisela preko Berlina\nRadio-televizija Srbije\t 5. maja 2022. 23:23\nProfesor Visković kaže da nije iznenađen što je u Berlinu tema bila dijalog Beograda i Prištine, ali da nije očekivao da će to biti centralna tema, s obzirom na rat u Ukrajini.\n"Stalno smo morali voditi računa o tom zahtevu o postojanju sveobuhvatnog pravnoobavezujućeg sporazuma", podsetio je Visković.\n"Ovo je uskočilo na neki način i počela je za nas važna tema, nije bila važna Šolcu ali se uklopilo u ono što je nemačka orijentacija, koja je izričita da Nemačka insistira po svaku cenu da Kosovo dobije suverenitet", rekao je Stojanović.\nSmatra da je ovo bio potez i da se pomogne Miroslavu Lajčaku, jer je dijalog, istakao je, "potpuno začepljen". Dodaje i da se "bije kosovksi boj" između velikih sila, navodeći uključivanje SAD u dešavanja na KiM.\nMiša Đuraković smatra da je za položaj Nemačke važno sagledati američke interese, a to je, tvrdi, da se "Nemci militarizuju i krenu ka Moskvi".\n"Nemačka je prihvatila pravac koji definiše Amerika", rekao je Đuraković.\n"Eksplicitno je rečeno da će Šolcov kabinet da se bavi nama, a ne Analena Berbok. Do sada Šolc ne radi ono što se verovalo da će očuvati kontinuitet politike Angele Merkel", rekao je Đurković.\n"Još uvek nema na međunarodnom planu taj ugled, utisak koji ostavlja neko ko je dugo godina prisutan kao Merkelova u ime jedne velike zemlje, snažne sile u Evropi", rekao je Visković i napomenuo da ni Angela Merkel nije odmah imala takav ugled.\n"Izmeštanje u kancelarat pokazuje da je velika pažnja u ovom trenutku posvećena nama", rekao je Visković i dodao da za nas to nije loše.\n"Oni time održavaju neku vrstu temperature, da su tu, bez obzira na to koja je međunarodna organizacija – da vam se otvore vrata", rekao je Stojanović i dodao da je sporazum potpisan u Vašingtonu, prema kojem bi Priština trebalo da odustane od takvih namera, stavljen ad akta.\n"Jedino što Ameriku zanima je pakovanje u NATO i pritisci na Srbiju da uvede sankcije Rusiji i da ‘ne sedi na dve stolice’", kaže Đuraković.\n"Vašingtonski sporazum je jedna vrsta švedskog stola, iz njega je svako uzeo šta mu odgovara", rekao je Visković, uz napomenu da ne smatra da su SAD stavile pod kontrolu evropske zemlje, te da Evropa odbija da se tome povinuje.\n"U diplomatiji ne možete očekivati da jedna strana jasno, bez ikakvih rezervi iznese svoje ciljeve. Potez koji nama izgeda logičan, njima je nelogičan", rekao je Visković i istakao je značaj toga što je visoki predstavnik u BiH Nemac.\n"Izdvojili su dva čoveka za izaslanike za Balkan… Ta bitka za ovaj prostor postoji – nikada nije bilo toliko izaslanika, Amerikanci imaju svoje, Velika Britanija, Nemci imaju dva", napomenuo je Stojanović.\n"Interes za ovo područje postoji zato što ide ta fama da je to ruska interesna sfera a da su epicentar RS i Srbija. Zbog toga je anatemisanje svih koji su na toj liniji veoma jako, jer sve što je rusko je inkvizicijski na nišanu", rekao je Stojanović.\n"Prvi iskorak, pokušaj da se bar garantuje jasna perspektiva. Ali uvek se može naći izgovor da Evropa nije spremna i da mi nismo spremni, i jedna i druga teza su osnovane", rekao je Visković dodavši da je to kompenazacija za teške stvari što Srbija treba da preduzme.\n"Nije lako pustiti to da se obije o glavu na jedan bolan način", rekao je Visković i dodao da se uvođenje sankcija od Srbije očekuje jer je, ističe, reč o suštinskom pitanju.\n"Ključna stvar je pritisak na Srbe i Srbiju i da se na taj način svrstaju u antirusko ludilo", rekao je Miša Đuraković ističući da je nemoralno da mi koji smo prošli devedesete uvodimo sankcije.\n"Mi smo bili izloženi sanckijama, nemojte to zaboraviti, uz neprotivljenje Rusije i Kine, čak je u nekom trenutku bilo i od strane Rusije primenjeno nekoliko mera prema nama. Dozvolili smo da ruska vojska iz BiH ode preko naše teritorije u Prištinu, uzme aerodrom i posle tri godine su sami otišli odatle, povukli su se i prepustili Kosovo samo NATO, odnosno Kforu i drugim silama koje su tu došle", rekao je Visković.\nProfesor je istakao da se Rusija u tom trenutku ponašala u skladu sa svojim interesima, iako, precizirao je, nisu bili neprijateljski nastrojeni prema Srbiji.\nŠto se tiče saradnje Srbije i Nemačke, profesor je naglasio da ekonomija ostaje osnov saradnje, naglasivši da su prvih pet najvećih izveznika iz Srbije – nemačke firme.


Nakon akcije i zapljene skanka zapakovanog u pakete i spremnog za dalju prodaju, istražioci MUP-a RS saslušali su nekoliko osoba, a zatim je istraga bila usmerena na vlasnika, u čijem objektu je na području Gradiške pronađena droga.\nIzvor Srpskainfo iz istrage izjavio je da vlasnik koji trenutno boravi u Sloveniji, nije ni znao šta su mu pojedinci radili iza leđa, dok se nalazio na radu u inostranstvu.\n– Vlasnik objekta je saslušan u Sloveniji i on se ne dovodi u vezu sa zapljenom 460 kilograma skanka. Istraga u ovom slučaju se nastavlja- objasnio je izvor iz istrage.\nUlična vrednost 460 kilograma skanka procenjena je na oko 880.000 evra, po „tarifi“ od 1.700 evra za kilogram, kolika je njegova cena na tržištu Republike Srpske. Cena ove droge na tržištu EU je gotovo duplo veća i po kilogramu se kreće od 2.500 evra do 2.800 evra.\nNarkodileri u Srpskoj tako su ostali bez milionske zarade i zaplena rekordne količine osušene droge, sigurno je zadala bolan udarac krijumčarima, a možda i nije.\nPodsetimo, u akciji „Storidž“ službenici Uprave za organizovani i teški kriminalitet MUP Republike Srpske 25. decembra prošle godine zaplenili su 460 kilograma skanka upakovanog u manje pakete i spremnog za dalju prodaju. Droga je pronađena u pomoćnom objektu, tokom pretresa tri lokacije na području Gradiške. Akcija je izvedena po nalogu Tužilaštva BiH.\nZaplenjena droga u akciji "Storidž"\nDo rekordne zaplene droge u Srpskoj doveo je bizaran događaj koji se odigrao u oktobru prošle godine na putu kod Budimpešte.\nNaime, tada je u Mađarskoj uhapšen kamiondžija iz BiH (71) koji je imao ulogu mule za narkodilere. Osim kamiondžije uhapšena su i dva Mađara starosti oko 22 godine.\nU kamionu koji je vozio državljanin BiH pronađeno je osam kilograma skanka, a u kasnijim pretresima daleko više. Kamiondžija čiji identitet nije otkriven, prilikom istovaranja poslednje torbe sa skankom iz kamiona, bukvalno je propao u jednu od bala papira tako da su mu samo noge ostale na površini.\nJedan od saučesnika, Mađar (22) pozvao je policiju u pomoć ne sluteći da je u kamionu ostala još jedna torba skanka.\nKada je policajac došao u nameri da pomogne zaglavljenom državljaninu BiH, vidio je sumnjivu torbu i odmah pozvao kolege koji su došli sa psom tragačem.\nUbrzo je utvrđeno da je u torbi droga, pa se akcija pomoći zaglavljenom starcu iz BiH, pretvorila u akciju razbijanja dilerske grupe.\nVREDNOST ZAPLENJENE DROGE VEĆA OD MILION EVRA Tužilaštvo BiH će tražiti hapšenje i izručenje državljana BiH iz inostranstva\nDETALJI AKCIJE „STORIDŽ“ Vrednost oduzetog skanka BLIZU MILION EVRA, vlasnici objekta u inostranstvu\nMađaru nije pomoglo to što se pravdao da nije znao za drogu, te da je isključivo želeo pomoći navodnom nepoznatom kamiondžiji iz BiH.\nTokom pretresa koji su usledili u Mađarskoj pronađeno je tako 90 kilograma skanka, te 91.927.900 forinti (cca 250.000 evra).\nDržavljanin BiH je pritvoren po optužbi za nedozvoljenu trgovinu drogom, kao i dvojica saučesnika iz Mađarske.\nTakođe zanimljivo je da skank uopšte nisu otkrili službenici na graničnim prelazima, a posebno onim između BiH i Hrvatske.\nMisterija još uvek i tona skanka kod Laktaša\nJoš uvek nije utvrđeno ni čija je tona “sirovog” skanka zaplenjena u oktobru 2013. godine u selu Miloševci kod Laktaša.\nZapljeni 300 stabljika skanka prethodila je anonimna dojava. Policija nakon dojave i pronalaska nije odmah uklonila zasad, u nadi da će se vlasnik ili više njih, pojaviti i biti uhapšeni na delu. Međutim, očigledno je bilo da su i “vlasnici” imali informaciju da policija snima teren. Kako se niko nije pojavio 20 dana, policija je odlučila da počupa stabljike koje su bile u saksijama. Tada je potvrđeno da je skank uzgajan u posebnim uslovima, koji uključuju posebno nađubrivanje i prskanje hemijskim supstancama. U policiji su tada naveli da je droga bila zasađena na jako nepristupačnom terenu i okružena šumskim rastinjem.\nPolicijska kancelarija Evropske unije (EUROPOL) i Evropski centar za nadzor nad drogama i zavisnicima u svom izveštaj iz 2020. godine upozorili su da aktuelna pandemija nije prekinula proizvodnju, distribuciju i trgovinu drogama. U izveštaju se navodi kako se trgovina heroinom, kokainom, kanabisom i sintetičkim drogama nastavila, uključujući i onu putem “Balkanske rute”, tokom pandemije uprkos različitim merama ograničenja, uključujući i zatvaranje granica koje su zemlje poduzele. EUROPOL je ujedno upozorio da bi stručnjaci koji se bave borbom protiv pranja novca i drugi profesionalci iz ovog sektora, trebali predvideti i sprečiti pokušaje organizovanih kriminalnih grupa koje bi mogle iskoristiti nestabilnu ekonomsku situaciju za pranje novca zarađenog trgovinom drogama, primerice preuzimanjem propalih biznisa, kupovinom nekretnina, umetnina, kroz promet u restoranima, kazinima, kozmetičkim salonima i slično. Ukazano je i na mogućnost da kriminalne grupe iskoriste lošiju ekonomsku situaciju i više korumpiraju lokalne vlasti i službenike agencija za provođenje zakona.


Skupština Srbije se premešta na novu lokaciju jer je stara "neupotrebljiva"\n27/07/2020 Global Media AKTUELNO 0\nSkupština Srbije i dalje prazna. Zakletva poslanika se neće održati u Skupštini Srbije već u koncertnoj dvorani Sava Centra.\nBeograd – 27.07.2020\nKako piše časopis ALO u tekstu NIŠTA VIŠE NIJE ISTO Zakletva novih poslanika se neće održati u Skupštini Srbije, staro zdanje Narodne Skupštine Srbije će po svemu sudeći ostati prazno.\nKako navodi ovaj uvek dobro obavešteni list “Budući narodni poslanici zakletvu će, prema našim saznanjima, polagati u utorak, 28. jula, ali se to, zbog epidemije koronavirusa, koja se ne smiruje, neće dogoditi u zgradi Skupštine Srbije, već u velikoj sali Centra „Sava“, u kojoj se uglavnom održavaju koncerti.”\nDalje se navodi “Konstitutivna sednica će tamo biti održana iz praktičnih razloga, budući da je neophodnu distancu od najmanje metar i po između dve osobe mnogo lakše ostvariti u sali koja je znatno veća od one u zgradi Skupštine Srbije u kojoj su inače boravili poslanici.\nNeimenovani izvor časopisa „Alo“ iz Skupštine dodaje da je još neizvesno da li će zbog epidemiološke situacije za poslanike biti postavljen crveni tepih na kojem će ih čekati Garda, kao i da li će na početku zasedanja biti intonirana himna.\n– Situacija je složena, cilj je i da se sve odradi kako pravila nalažu, po poslovniku, ali sa druge strane i da svako bude maksimalno zaštićen i bezbedan – navodi taj izvor.\nOn podseća da ovo neće biti prvi put da poslanici zasedaju u sali Centra „Sava“…\n– Stariji se verovatno sećaju da su tamo narodni poslanici boravili neko vreme nakon 5. oktobra kada je zgrada Skupštine bila neupotrebljiva – podseća sagovornik „Alo“.


U Kragujevcu nema novozaraženih – U Kliničkom centru hospitalizovano 10 osoba, izlečeno 210 | InfoKG - Gradski portal - Kragujevac - Najnovije vesti\n17:00 | Četvrtak, 28 05 2020\nU Kragujevcu i dalje nema novih registrovanih slučajeva zaraze virusom COVID-19, pokazuju poslednji podaci ovdašnjeg Instituta za javno zdravlje. Sa druge strane, u kragujevačkom Kliničkom centru, prema poslednjim informacijama, hospitalizovano je 10 osoba, ali nijedna od njih nije sa teritorije našeg grada, a do sada je otpušteno 210 pacijenata.\nPrema poslednjim rezultatima koji su danas do 17 časova stigli u Institut za javno zdravlje Kragujevac nema pozitivnih uzoraka na teritoriji Šumadijskog okruga. To znači da je ovo 11. dana kako nema novozaraženih na području Šumadija, s tim da bi ovo bio 32. dan bez novih slučajeva da nije registrovan jedan u nedelju 17. maja.\nInače, od početka epidemije do sada u Šumadijskom okrugu su ukupno uzorkovane 6.062 osobe, a zaraženo je 97 pacijenata. Od tog broja, 69 pacijenata iz Kragujevca, 15 iz Aranđelovca, šest iz Topole, pet iz Rače i dva iz Batočine.\nPrema poslednjim informacijama iz Instituta za javno zdravlje, od početka epidemije Korona virusa do danas u kućnoj izolaciji ukupno su bile 2.174 osobe. Od tog broja, u izolaciji je trenutno 20 osoba, od kojih su 8 u Kragujevcu.\nU kragujevačkom Kliničkom centru trenutno se leči 10 pacijenata zaraženih Korona virusom, od kojih su 2 na respiratoru. To je potvrdio vršilac dužnosti direktora ove zdravstvene ustanove Predrag Sazdanović i dodao da nijedna osoba zaražena virusom COVID-19 koja je na lečenju u kragujevačkom Kliničkom centru nije sa teritorije našeg grada. Dodao je i da je do sada u ovoj zdravstvenoj ustanovi izlečeno 210 osoba.\n“To što nema pacijenata zaraženih Korona virusom sa teritorije grada Kragujevca u našoj zdravstvenoj ustanovi nama ništa ne znači, jer smo mi Klinički centar koji pokriva područje od šest okruga na kojem živi više od 2 miliona ljudi. Nama su svi pacijenti isti. Pacijenti koji su trenutno na lečenju u Klničkom centru smešteni su na Infektivnoj klinici, koja do daljeg ostaje COVID klinika, jer nemamo pravo da se opustimo. Virus je prisutan i u populaciji je, pa mogu da se dese situacije kao što je bio slučaj u Valjevu ili Smederevu. Klinički centar Kragujevac je pripremljen i za takve situacije, pa zato održavamo nivo maksimalne budnosti, pojačavamo opservaciju, da nam neki pacijent za koga ne znamo da je zaražen, slučjano ne uđe, i polako se vraćamo normalnom toku. Krećemo sa operativnim programom kod onkoloških pacijenata, dominantno, a onda nakon toga hronični, kardiološki, endokrinološki i svi ostali pacijenti”, izjavio je Sazdanović.\nInače, u Srbiji je do danas do 15 časova registrovano ukupno 11.300 potvrđenih slučajeva COVID-19. U protekla 24 časa testirani su uzorci 4.534 osobe od koje su 25 pozitivnih.\nZa sada su ukupno hospitalizovana 558 pacijenta. U Srbiji je do danas broj izlečenih od Korona virusa 6.438.\nU poslednja 24 časa preminula je jedna osoba, a od početka epidemije ukupan broj preminulih je 241.\nNa teritoriji Republike Srbije danas do 15 časova testirano je ukupno 234.019 osoba koje su ispunjavale kriterijume definicije slučaja.


Mesecima nakon što se oporave od blage infekcije Kovidom-19 ljudi još uvek imaju imune ćelije koje proizvode antitela protiv korona virusa, prema studiji koju je sproveo Medicinski fakultet Unverziteta Vašington.\nPiše: Stefana Pavlović 26.05.2021. 09:14\nEvo koliko traju antitela na korona virus! Foto: Profimedia\nIstraživači su otkrili da bi takve ćelije mogle da opstanu u rezervi i čitav život, proizvodeći antitela čitavo vreme, navodi se u studiji koja je objavljena u ponedeljak u magazinu "Nature".\nSugerisano je i da blaži slučajevi korona virusa ostavljaju pacijente sa trajnom zaštitom i da će ponovljene infekcije verovatno biti neuobičajene.\n"Prošle jeseni bilo je izveštaja da antitela brzo opadaju nakon infekcije virusom koji uzrokuje Kovid-19, a vodeći mediji su to protumačili tako da imunitet ne opstaje dugo. Ali to je pogrešno tumačenje podataka. Normalno je da nivo antitela opada nakon akutne infekcije, ali ne pada na nulu, već se održava na određenom nivou", ističe jedan od autora studije Ali Elebedi, vanredni profesor na Medicinskom fakultetu Univerziteta u Vašingtoni.\nMesecima nakon što se oporave od blage infekcije Kovidom-19 ljudi još uvek imaju imune ćelije koje proizvode antitela protiv korona virusa, tvrde naučniciFoto:Profimedia\nElebedi i njegove kolege su testirali 19 ljudi koji su davali uzorke krvi u intervalima od tri meseca, počev od mesec dana nakon početka infekcije. Većina je imala blage simptome, a šest učesnika je bilo hospitalizovano.\nOni su analizirali koštanu srž učesnika sedam ili osam meseci nakon nakon početka infekcije. Petoro njih vratilo se četiri meseca kasnije i ponovo su dali uzorak koštane srži. Naučnici su poređenja radi takođe analizirali uzorke koštane srži 11 ljudi koji nikada ranije nisu imali Kovid-19.\nOtkrili su da nivo antitela u krvi pacijenata koji su preležali Kovid brzo opada u prvih nekoliko meseci posle infekcije, da bi se potom ustalio, odnosno bio na jednom te istom nivou.\n"15 od 19 uzoraka koštane srži ljudi koji su preležali Kovid-19 sadržali su ćelije koje proizvode antitela, posebno ciljajući virus koji uzrokuje Kovid-19. Takve ćelije su i dalje mogle da se pronađu četiri meseca kasnije kod pet ljudi koji su se vratili da daju i drugi uzorak koštane srži", rekli su istraživači\nS druge strane - nijedna od 11 osoba koje nisu preležale Kovid-19 nisu imale takve ćelije u koštanoj srži.\n"Ove ćelije se ne dele. One miruju u koštanoj srži i luče antitela. To rade od kraja infekcije i to će raditi u nedogled. Još nij u potpunosti jasno da li bismo imali isti rezultat istraživanja kod pacijenata koji su preboleli umereni do teški oblik Kovida-19", tvrdi doktor Elebedi.


Мeđu deset najvećih izvoznika oružja u svetu od 2014. do 2018. godine sedam država je iz Evrope, dok je ruski izvoz opao, pokazuju podaci Međunarodnog instituta za mirovne studije iz Stokholma (SIPRI).\nMeđu pet najvećih izvoznika u svetu, a koji izvoze oko 75 odsto oružja su Rusija, Francuska i Nemačka. Na četvrtom mestu je Kina, koju prate Britanija i Španija. Mesto broj osam po izvozu oružja pripalo je Izraelu, dok deveto mesto zauzima Italija, a deseto Holandija.\nUprkos tome što se Rusija nalazi na drugom mestu, zabeležila je pad izvoza u visini od 17 odsto, dok je Francuska zabeležila ogroman skok od 43 odsto, navodi Euuronjuz.\nPrema podacima SIPRI, pad izvoza Rusije može se objasniti činjenicom da je potražnja od dva najveća klijenta, Indije i Venecuele, opala. Izvoz ruskog oružja u Venecuelu opao je za 96 odsto od 2009. godine.\nSa druge strane, izvoz oružja iz država zapadne Evrope na Bliski istok značajno je porastao od 2009. godine. Francuska je izvezla 261 odsto više oružja na Bliski istok, a prati je Nemačka sa povećanjem izvoza u visini od 125 odsto.\nItalija beleži nešto manji rast izvoza u region, sa 75 odsto, dok je Britanija na četvrtom mestu među državama zapadne Evrope po rastu izvoza prema Bliskom istoku sa 30 odsto.\nRazlog za to je, kako navodi Euronjuz, činjenica da je Saudijska Arabija najveći uvoznik oružja na svetu, kao i ključni klijent za mnoge države, pogotovo za Francusku, Britaniju, Španiju i Švedsku.\nSIPRI ukazuje da su evropske države smanjile uvoz oružja za 13 odsto zbog dugotrajnih efekata globalne ekonomske krize. Uprkos efektima krize, pojedine države, uključujući Norvešku, pojačavaju svoje arsenale zbog “rastućih tenzija” sa Rusijom.


Tinejdžeri koji odlaze na spavanje posle ponoći imaju za 24 odsto češće simptome depresije u odnosu na svoje vršnjake koji su u krevetu već u 22 časa. Neispavani noću, pospani su danju, nisu u stanju da sa punom pažnjom prate dešavanja na časovima, što višestruko šteti njihovom razvoju, upozoravaju američki stručnjaci.\nLekari su bili iznenađeni učestalošću depresije i kod adolescenata za koje se ispostavilo da tokom nedelje spavaju po šest sati, a za vikend samo dva sata duže. Ovaj podatak je od izuzetne važnosti, s obzirom na to da je adolescentima potrebno devet sati sna u kontinuitetu da bi ostvarili budnost, dobru koncentarciju, pamćenje i učenje tokom dana.\nOdvikavanje od ove ružne navike treba da postane imperativ i za đake i za roditelje, jer u dužem periodu može da dovede i do razvoja ozbiljnih mentalnih bolesti. Ističu i da spavanje preko dana ne može kvalitetno da odmori organizam kao noćni san.\nMuškarac iz Tešnja obolio od svinjskog…


Rešenje za poboljšanje energetske efikasnosti zgrada – Semendria\nRešenje za poboljšanje energetske efikasnosti zgrada\n05. jun 2013. DRUŠTVO – U holu Gradske uprave otvorena izložba termovizijskih fotografija tipskih zgrada sa teritorije grada.\nIzložbu je otvorenom proglasio Prvoslav Nedeljković, pomoćnik gradonačelnika Smedereva za privredu, investicije i ekonomski razvoj, a o samom projektu govorila je Anita Mraović, menadžer projekta „Otkriti energiju”, predstavnik Deutsche Gesellschaft fur Internationale Zusammenarbeit (GIZ).\nPostavka predstavlja nastavak realizacije projekta Energetske efikasnosti u zgradarstvu nazvanog „Discovering Energy” koji se realizuje u 30 lokalnih samouprava u Republici Srbiji i to u tri regiona: u jugoistočnoj Srbiji, zapadnoj Srbiji i u Vojvodini.\nInače, grad Smederevo aktivno učestvuje u projektu „Otkriti energiju”, koji je u saradnji sa GIZ-om i Ministarstvom započeo pre godinu dana, tako što je odabrano 5 reprezentativnih objekata sa teritorije našeg grada, kojima su danas uručeni i takozvani energetski pasoši.\nGradovi učesnici su deo asocijacije oformljene sa ciljem promovisanja i iniciranja metoda energetske efikasnosti i deo su projekta „Eta gradovi”, koji ima za cilj informisanje i podizanje svesti u srpskoj javnosti o postojećem građevinskom fondu, potrošnji energije u različitim tipovima zgrada i potencijalnim investicionim i neinvesticionim merama za poboljšanje energetske efikasnosti.\nCilj ovog projekta je pružanje podsticaja svim pojedinačnim vlasnicima ili stanarima da naprave sopstvenu preciznu procenu energetske efikasnosti svoje zgrade, na osnovu sličnosti sa različitim referentnim objektima. Istovremeno pruža priliku lokalnim upravama, Vladi Republike Srbije i učesnicima na tržištu da imaju uvid u procenu mogućih ušteda na osnovu globalne procene stanja zgrada u Srbiji.\nIzložba termovizijskih fotografija će od 5. do 12. juna biti postavljena u foajeu bioskopske dvorane u Centru za kulturu.\n« Završna priredba predškolaca\nMesto gde curi čelik i teče život »


Neizvestan i status kandidata | EurActiv Srbija\nNeizvestan i status kandidata\nObjavljeno : 01.12.2011.\t Tweet\nIzgledi da Srbiji bude odobren status kandidata 9. decembra čine se sve slabijim, a kao zemlja koja neće praviti ustupke u pogledu napretka koji Beograd mora ostvariti u odnosima sa Prištinom pominje se Nemačka. Najnovija runda u pregovorima Beograda i Prištine koja je u toku u Briselu biće ključna za odluku EU i, iako je u njoj ostvaren izvestan pomak, ostaje da se vidi da li će dve strane uspeti da pronađu održivo rešenje za kontrolu nad prelazima na administrativnoj liniji, što je preduslov za bilo kakav napredak u odnosima i razgovore o praktičnim pitanjima.\nZvaničnici EU su saopštili da je na prvom sastanku osme runde, održanom 30. novembra, postignut "dobar napredak" o "zajedničkom upravljanju" administrativnim prelazima, odnosno granicom - kako su rekli. Na dnevnom redu osme runde su situacija na prelazima na severu Kosova i regionalno predstavljanje Prištine. Dve strane, međutim, nisu približile stavove o regionalnom predstavljanju Prištine.\nPred nastavak razgovora 1. decembra i pregovarači Beograda i Prištine, Borislav Stefanović i Edita Tahiri, rekli su da postoje izgledi da se postigne dogovor o integrisanom upravljanju granicom. Tahiri, međutim, smatra da će to biti jako teško, dok Stefanović kaže da sve zavisi od spremnosti Prištine da odustane od svojim "maksimalističkih zahteva". Beograd insistira na tome da administrativna linija mora biti bez takozavnih državnih obeležja koje traži Priština. Stefanović je 30. novembra najavio duge i teške razgovore.\nDogovor o prelazima je neophodan kako bi se ostvario bilo kakav pomak u konkretnim, praktičnim pitanjima koji Beograd i Priština treba da reše kako bi građanima olakšali život, zbog čega je uz podršku EU i pokrenut dijalog. Situacija na prelazima na severu Kosova i dalje izaziva zabrinutost, i iako je Beograd promenio stav u pogledu barikada, malo je verovatno da će kosovski Srbi odustati od njih bez zadovoljavajućeg rešenja za prelaze.\nZbog odsustva konkretnog napretka u dijalogu Beograda i Prištine, napete situacije na severu Kosova i unutrašnjih problema u EU čini se da su sve manje šanse da Srbija dobije u decembru status kandidata. Pesimizam počinje da preovlađuje i u zvaničnim krugovima u Beogradu, koji su koliko ovog proleća bili ubeđeni da će Srbija dobiti statius kandidata i čak datum za početak pregovora.\nTakav razvoj brine i Brisel, dok članice EU uslagašavaju stavove uoči samita 9. decembra, a Beograd pokušava da kroz pregovore sa Prištinom i diplomatskim aktivnostima u članicama stvori uslove za dobijanje statusa kandidata.\nŠefica evropske diplomatije Ketrin Ešton izrazila je 1. decembra zabrinutost zbog nasilja na severu Kosova, ali i za evropske integracije Srbije i Kosova. "Vrlo sam zabrinuta zbog nasilja na severu Kosovu i veoma sam zabrinuta da će obe strane moći da napreduju ka Evropi. A veoma želim da obe na kraju nađu svoju budućnost s nama", rekla je Ketrin Ešton pred početak sastanka evropskog Saveta za spoljne poslove u Briselu.\nOna je kasnije u pauzi zasedanja rekla da su šefovi diplomatija Evropske unije stekli utisak da se u vezi sa stanjem na severu Kosova i u dijalogu Beograd-Priština "stvari kreću", ali da se želi više. Ešton je rekla da je na sastanku oštro osuđeno nasilje na severu Kosova, a da je ona od predsednika Srbije Borisa Tadića "zatražila da Beograd obezbedi najveći mogući pritisak na one koji vrše to nasilje i da se obezbedi da barikade budu uklonjene".\nPrema pisanju nedeljnika Juropian vojs (European Voice), Nemačka preti da će sprečiti da Srbija iduće nedelje dobije statusa kandidata, što će s olakšanjem prihvatiti i neke druge članice Evropske unije. Iako je nemačka kancelarka Angela Merkel proteklih nedelja povećala pritisak na Srbiju zbog krize na severu Kosova, "tvrd stav Nemačke je ipak iznenađenje za druge članice" Evropske unije, ocenjuje Juropian vojs na internet strani (www.europeanvoice.com).\nNedeljnik citira neimenovanog diplomatu koji smatra da je mogućnost nemačkog veta "dočekana s olakšanjem u drugim prestonicama" i dodao da u Holandiji i Finskoj ne vlada pozitivno raspoloženje za proširenje EU. I Francuska i, s manjim ubeđenjem, Velika Britanija veruju da Srbija mora da uradi više da dobije status kandidata, ali neće ići toliko daleko da blokiraju odborenje statusa koje je uslovno preporučila Evropska komisija u oktobru, navodi Juropian vojs.\nNemački ministar odbrane Tomas de Mezjer povodom sastanka iduće nedelje na kojem će se odlučivati o kandidaturi rekao je 30. novembra da se "Srbija svakim danom udaljava od pozitivne odluke".\nMinistar spoljnih poslova Bugarske Nikolaj Mladenov rekao je za Juropian vojs da će, ako se ne napreduje po pitanju kandidature Srbije 9. decembra, "poruka biti da je proširenje obustavljeno i to će biti katastrofalno za Zapadni Balkan".\n: Razgovori političara sa Balkana u Berlinu\n: Nasilje ometa put Srbije ka EU\n: Danska ne očekuje uskoro pregovore sa Srbijom\n: Štetan bojkot skupova zbog Kosova


Vesti online / Vesti / Svet / SAD odbile da propuste kolone sirijskih izbeglica\nAmerička vojska u Siriji odbila je da propusti saobraćajnu kolonu s izbeglicama na teritoriju zone Tanf. Izbeglice su krenule iz kampa "Rubkan", saopštio je rukovodilac ruskog Centra za pomirenje neprijateljskih strana u Siriji, general-potporučnik Sergej Solomatin.\n- Američka strana je odgovorila odbijanjem na zajedničko obraćanje međuresornih koordinacionih štabova Rusije i Sirije za organizovanje povratka i razmeštanja izbeglica s molbom da se propuste saobraćajne kolone na teritoriju zone Tanf - rekao je Solomatin.\nOdbijanje je, prema njegovim rečima, usledilo bez obzira na to što su sirijske vlasti uspešno realizovale sve neophodne mere za izvođenje izbeglica iz kampa "Rubkan" u mesta njihovog stalnog prebivališta.\nSusret ruske i američke fregate: Ko je kome ustupio put (VIDEO)\nSVET Potpuno povlačenje SAD iz Sirije krajem aprila


ZAKLJUČENE 563 SUDSKE NAGODBE\nPrvostepeni i drugostepeni sudovi u Bosni i Hercegovini zaključili su 563 sudske nagodbe tokom "Sedmica sudske nagodbe" od 16. do 27. aprila 2018. godine.\nKao najpogodniji za zaključenje sudske nagodbe bili su predmeti koji se odnose na naplatu komunalnih i sličnih usluga male vrijednosti, radne sporove, isplatu dugova i potraživanja, isplatu neisplaćenih plata i otpremnine, naknadu štete, podjelu stvari i nekretnina u zajedničkom vlasništvu, uređenje međa i materijalna davanja.\nPrema posljednjim podacima koje analizira i prati Visoko sudsko i tužilačko vijeće Bosne i Hercegovine (VSTV BiH), od početka godine do sada ukupno je zaključeno 2.467 sudskih nagodbi.\nRadi se o načinu mirnog rješavanja sporova koji je češće u primjeni od 2012. godine, od kada je aktuelna implementacija različitih aktivnosti unapređenja rada sudova u okviru Projekta unapređenja efikasnosti pravosuđa kojeg su finansirale vlade Norveške i Švedske i Projekta unapređenja efikasnosti pravosuđa II kojeg finansira Vlada Norveške.\nImajući u vidu da je sudska nagodba jedan od manje korištenih načina rješavanja sporova u sudskoj praksi Bosne i Hercegovine, VSTV izražava zadovoljstvo da građani prihvataju ovaj način rješavanja sporova koji je brži i efikasniji, a same stranke su zadovoljnije ishodom spora i uslugom suda.\nIstovremeno, VSTV je zadovoljno što sudovi pokazuju spremnost da mijenjaju svoj pristup u radu i unapređuju efikasnost pravosuđa i sudskih postupaka, smanjujući broj neriješenih predmeta i pružajući bolju uslugu građanima.\nVSTV BiH će, u saradnji sa sudovima, nastaviti promociju mirnih načina rješavanja sporova i kontinuirano provoditi mjere koje utiču na efikasno procesuiranje predmeta, što je u skladu sa preporukama Evropske komisije iznesenim u okviru Strukturalnog dijaloga o pravosuđu između Bosne i Hercegovine i Evropske unije i mjerama predviđenim u Strategiji za reformu sektora pravde u Bosni i Hercegovini, saopćeno je iz VSTV-a.\nIZVOR: Vebsajt BHRT, 30.04.2018.


Zakon o obustavljanju Sporazuma o raketama srednjeg i kratkog dometa pred Putinom - Sputnjik Srbija\n13:57 08 Maj 2021\nZakon o obustavljanju Sporazuma o raketama srednjeg i kratkog dometa pred Putinom\n10:10 26.06.2019 (osveženo 10:50 26.06.2019) Preuzmite kraći link\nSavet Federacije Rusije usvojio je zakon kojim se obustavlja važenje Sporazuma o likvidaciji raketa srednjeg i kratkog dometa.\nSada će zakon biti podnet na potpis predsedniku Rusije Vladimiru Putinu, nakon čega će stupiti na snagu. U skladu sa zakonom, predsednik ima pravo i da donese odluku o obnovi važenja sporazuma.\nRanije je predsednik Rusije predložio parlamentu da usvoji zakon o obustavljanju navedenog sporazuma.\nJuče je generalni sekretar NATO-a Jens Stoltenberg zapretio da će preduzeti mere ukoliko Rusija ne bude ispunjavala obaveze prema Sporazumu o likvidaciji raketa srednjeg i kratkog dometa, koji je zaključen između SAD i SSSR-a.\nAmerički predsednik Donald Tramp ranije je saopštio da Vašington 2. februara počinje proceduru za povlačenje iz Sporazuma o likvidaciji raketa. Predsednik Rusije Vladimir Putin je na to izjavio da će Rusija recipročno odgovoriti na odluku SAD o povlačenju iz sporazuma i takođe obustaviti učešće u sporazumu. On je rekao i da Moskva neće dopustiti da bude uvučena u skupu trku u naoružanju i dodao da svi predlozi Rusije o razoružanju „ostaju na stolu, a vrata ostaju otvorena“, ali je i naredio da ruski zvaničnici ne iniciraju nikakve pregovore po tom pitanju. Ruski lider je 4. marta potpisao ukaz prema kojem Rusija prekida ispunjavanje Sporazuma o likvidaciji raketa srednjeg i kratkog dometa.


Mihajlović: U naredne tri godine modernizovaćemo 500 km pruga - Ekonomske Vesti\n22. sep. 2015 Andrija Matić 0 Comments Goran Maksić, Ministarstvo građevinarstva, Oleg Belozjorov, pruge, Ruske železnice, RŽD Internešnel, Sergej Pavlov, Železnice Srbije, Zorana Mihajlović\nPotpredsednik Vlade Republike Srbije i ministar građevinarstva, saobraćaja i infrastrukture Zorana Mihajlović izjavila je danas da će naša zemlja ove godine modernizovati 130 kilometara pruga, a u naredne tri godine ukupno 500 kilometara pruga.\nMihajlović je u poslovnoj zgradi Železnica Srbije prisustvovala potpisivanju Aneksa 2.2 osnovnog ugovora o ruskom državnom kreditu za modernizaciju srpskih železnica.\nOvaj dokument su potpisali generalni direktori kompanija Infrastruktura železnice Srbije i RŽD internešenel – Goran Maksić i Sergej Aleksejevič Pavlov.\nMihajlović je tom prilikom objasnila da se ugovor odnosi na rekonstrukciju i modernizaciju tri deonice na železničkom Koridoru 10 na jugu Srbije, ukupne dužine 46 kilometara, pri čemu bi radovi trebalo da počnu u prvom kvartalu naredne godine.\nUgovor je vredan 26,4 miliona dolara, a radovi će biti finansirani ruskim kreditom koji je namenjen srpskim železnicama, ukupne vrednosti od 800 miliona dolara, precizirala je ona.\nPrema njenim rečima, deonice koje će biti modernizovane su Vinarci–Đorđevo u dužini od 15 kilometara, Vranjska Banja–Ristovac dužine 17,7 kilometara i Bujanovac–Bukarevac duga 13,7 kilometara.\nMihajlović je naglasila da je realizacija ruskog kredita zajednički maksimalno ubrzana, uz napomenu da vrednost trenutnih projekata u železničkoj infrastrukturi iznosi 1,5 milijardi evra.\nOna je poručila da i u narednom periodu neće biti nikakvih kašnjenja u realizaciji projekata koji se finansiraju ruskim kreditom.\nPotpisivanju ugovora prisustvovao je i novi predsednik Ruskih železnica Oleg Belozjorov, koji je istakao da se već vidi rezultat saradnje srpskih i ruskih železnica.\nBelozjorov je izrazio očekivanje da će ta saradnja biti nastavljena i nakon realizacije ruskog kredita, koja će biti završena u naredne tri godine, i istovremeno preneo zahvalnost Mihajlović na podršci u realizaciji projekata.\nMihajlović i Belozjorov su ranije danas zajedno prošli vozom rekonstruisanu deonicu Koridora 10, od Rume do Golubinaca, dugu 18 kilometara, i na taj način je zvanično otvorili za saobraćaj.\n← Islamska država milionske transakcije obavlja preko bitkoina\nHitna sednica Biroa za službe bezbednosti →\nPodnete prekršajne prijave protiv Telekoma, Srbijagasa i Železnica


Merkel: Stav Makrona ne usporava pristup zemalja Balkana EU\nTanjug 5. jula 2019. 17:20\nPOZNANJ – Pristupni proces zemalja Balkana Evropskoj uniji dovoljno dugo traje i ne kosi se sa unapređenjem radnih mehanizama EU, koje traži predsednik Francuske Emanuel Makron, izjavila je danas nemačka kancelarka Angela Merkel na Samitu zemalja zapadnog Balkana u okviru Berlinskog procesa u Poznanju.\n„Francuski predsednik je ukazao da mehanizmi rada u EU moraju biti poboljšani i taj stav delim, jer smatram da tu može još mnogo toga da se unapredi. To ne vidim kao odbijanje početka i napuštanje pristupnih pregovora“, poručila je Merkel na konferenciji za štampu upitana da li stavovi Emanuela Makrona o budućnosti EU znače kraj procesa širenja.\nOna je istakla da se stav o potrebi poboljšanja mehanizama EU ne kosi sa procesom proširenja.\nMerkel je kazala da se predsednik Makron, na sastanku o Zapadnom Balkanu, koji je održan u aprilu u Berlinu, ponudio da održi skup posvećen problemu Beograda i Prištine, kako bi se podstakao politički proces pronalaženja rešenja, ali da se u tome nije stiglo „onoliko daleko koliko je trebalo“ da se on održi.\nIstakla je da je dobro što je Francuska najavila nameru da pojača svoje angažovanje na Zapadnom Balkanu i obećala saradnju Nemačke.\nNa pitanje da li moguće uskraćivanje podrške socijaldemokrata u Evropskom parlamentu Ursuliu fon der Lajen, koja je imenovana za novu predsednicu Evrospke komisije, može da ugrozi koaliciju u Nemačkoj, Merkel je rekla da će kao šefica vlade učiniti sve da vlada dobro radi i da Fon der Lajen dobije „dobru većinu“ u Evrospkom parlamentu.\n„Ona će narednih dana objasniti svoje stavove. Razumem kada poslanici koji ne poznaju njene stavove o Evropi da traže da ih razjasni“, rekla je Merkel.


U pripremi dva sporazuma iz oblasti obrazovanja sa Kinom | Analitika - Informativni Portal\nŠehović - Đin\nSaradnja Crne Gore i NR Kine u oblasti obrazovanja biće unaprijeđena kroz potpisivanje dva sporazuma koja su u pripremi, jedan o saradnji u oblasti obrazovanja, a drugi o uzajamnom priznavanju diploma. To će biti način da se dodatno pospješi razmjena studenata između dvije zemlje, ocijenili su na današnjem sastanku ministar prosvjete Damir Šehović i ambasador Kine u Crnoj Gori Liu Đin.\nŠehović je, kako je saopšteno iz Ministarstva, istakao da je Kina strateški partner Crne Gore, te da tradicionalno dobri politički i ekonomski odnosi moraju biti praćeni i jednako dobrim odnosima u oblasti obrazovanja i kulture.\n“On je istakao da je značajan broj crnogorskih studenata zainteresovan za studiranje u Kini, što stvara veliki prostor za jačanje odnosa dviju zemalja u budućnosti. Potpisivanje sporazuma, prema njegovim riječima, jedan je od načina da se saradnja institucionalizuje i pruži dodatni podstrek za konkretnije aktivnosti”, saopštili su iz Šehovićevog resora.\nMinistar je naglasio da Ministarstvo radi na pripremi Sporazuma o uzajamnom priznavanju diploma, kakav Kina već ima sa preko 50 zemalja, a koji bi bio od izuzetnog značaja za obije strane, naročito za crnogorske studente, kojima će na taj način biti olakšano studiranje u Kini.\nAmbasador Đin je istakao da će kao novi ambasador Kine u Crnoj Gori posvetiti pažnju saradnji u oblasti obrazovanja kao bazi za svaku drugu vrstu saradnje u budućnosti.\n“On je istakao da će sporazumi koji su u pripremi doprinijeti boljem razumijevanju i većoj mobilnosti studenata i nastavnika, ističući uvjerenje da bi i kineski studenti bili zainteresovani za studije u Crnoj Gori. Naglasio je da bi uzajamne posjete ministara obrazovanja doprinijele čvršćoj saradnji, kao i učešće crnogorske delegacije na 7. Dijalogu o politikama obrazovanja”, ističu u Ministarstvu.\nSmatra da pored bilateralne saradnje, Platforma „16+1“ za saradnju Kine sa zemljama centralne i istočne Evrope predstavljaja dobar mehanizam koji bi se mogao koristiti za unapređenje obrazovanja.\nSagovornici su se saglasili da je potrebno dodatno afirmisati međuuniverzitetsku saradnju, kao i pobratimstvo između gradova, koje takođe, ostavlja prostor za uzajamno predstavljanje kulture i običaja, kroz razmjenu učenika i nastavnika.\nTagovi: Damir Šehović Ministarstvo prosvjete Liu Đin


ponedeljak, 24 mart 2008 21:02\nDanas je kao najava održavanja „Jelen pivo fudbalskog kupa“ održana pres konferencija. Kako se moglo čuti od organizatora reč je o tradicionalnoj manifestaciji koja se održava po treći put u Srbiji, a prvi put u Valjevu. Za Valjevo je predviđeno učešće šesnaest ekipa koje će biti podeljene u četiri grupe po četiri. Takmičenje će se održati 12. aprila do 15. maja u Hali sportova a pobednik turnira u Valjevu će u dvomeču sa najboljom užičkom ekipom tražiti prolaz na finalni turnir. Nagradni fond je deset hiljada eura, a organizator je obezbedio po garnituru dresova svakom od učesnika.\nKotizacija je simbolična i uvedena je zbog toga da se ne bi desilo da neko prijavi učešće uzme dresove i nepojavi se na terenu. I publika neće biti zapostavljena, biće organizovane nagradne igre za gledaoce, kako kažu u organizacionom odboru Lige očekuje se da će oko 50 000 hiljada ljudi propratiti takmičenje širom Srbije i Republike Srpske imajući u vidu da se od ove godine takmičenje organizuje i u Srpskoj.\nKako je mali fudbal u ekspanziji u Valjevu nema sumnje da će cifra od šesnaest ekipa biti brzo popunjena i da će pobednik ovdašnjeg turnira pokazati kvalitet u konkurenciji sa timovima iz Subotice, Vrbasa, Užica, Vranja, Bora, Bjeljine i Trebinja\nPrijave ekipa vrše se u kafeu Knez i Radiu 014, info telefon 0642049073


PREDLOG ZAKONA O PRIVATIZACIJI: NOVI VLASNIK ILI LIKVIDACIJA\nPrema rečima Ljubodraga Savića, profesora na Ekonomskom fakultetu u Beogradu, u odnosu na zakon po kome je prodata većina srpskih preduzeća, novi predlog jeste veliki napredak, ali je došao prekasno.\nPredlog zakona nudi nekoliko novih modela među kojima je i opcija prodaje dela kapitala.\nTo bi trebalo da obezbedi veću zainteresovanost investitora, jer bi se kroz zajednička ulaganja i upravljanje, preduzeća razvijala, a dobit delila. Međutim, problem je teška situacija velikog broja preostalih društvenih firmi, i bojim se da i pored različitih mogućnosti koje se nude, neće biti zainteresovanih ljudi za njihovu kupovinu. Čak i ako se desi da neko želi da kupi, pre svega preduzeća u restrukturiranju, država mora da učini ogroman ustupak - kaže Savić.\nOn dodaje da ukoliko država svim preduzećima u restrukturiranju oprosti decenijske dugove za poreze i doprinose, za neplaćenu struju i razne druge komunalne usluge, za neisplaćene plate radnicima - otvara se pitanje ko će pokriti rupu koja će po tom osnovu nastati u budžetu, a procenjuje se da je ona oko 500 milijardi dinara. Savić potvrđuje da bi se rešavanjem jednog, otvorilo više drugih problema, ali kaže i da treba biti realan i priznati da su druga, bolja rešenja gotovo neostvariva.\n- Sigurno je da bi bilo bolje da se ta preduzeća prodaju u viđenom stanju, ali je u ovom trenutku veoma teško učiniti, čak i ako država da neke druge povlastice, na primer da obezbedi kredite pod povoljnim uslovima, odrekne se za neki period plaćanja poreza i doprinosa, u celini ili delimično. To je praktični problem sa primenom ovog zakona. Ako očistite bilanse u velikim preduzećima, gde praktično nema kapitala i gde su obaveze veće od imovine, ostavljate povoljnu situaciju u kojoj nije teško uspešno poslovati. Ali ako uzmete preduzeće sa svim problemima koji u njemu postoje, to bi bio istinski oporavak - objašnjava naš sagovornik.\nIvan Nikolić, saradnik Ekonomskog instituta, slaže se da preduzeća u restrukturiranju neće moći lako da se privatizuju i tvrdi da ponuđeni ustupci nisu dovoljni da zainteresuju ulagače.\n- Ne vidim po čemu je Srbija kao destinacija toliko superiorna u odnosu na druge da bi investitori došli baš ovde. Kriza je velika, i druge države i vlade su spremne na razne ustupke investitorima. Očistiti bilans preduzeća nije dovoljno.\nNovi zakon o robnim berzama, jer mnoge od njih ne mogu da opstanu bez pomoći države. Goran Nikolić sa Instituta za evropske studije kaže da u ekonomskoj situaciji kakva je u Srbiji postoji moralna obaveza države da očuva sisteme koji zapošljavaju veliki broj radnika, i čijim gašenjem bi bili ugroženi čitavi gradovi.\n- S obzirom na to da je rok za kraj privatizacije zakonom određen za kraj godine, jasno je da će njegova realizacija dovesti do gašenja skoro svih koja ne nađu vlasnike, jer bez ogromnog ulaganja države ona mogu samo da se zatvore.\nOn podseća da Železara opstaje jer joj pomaže država, uloženo je u RTB Bor i on je sada samoodrživ, Galenika ima tržište, dobre proizvode, njoj je potrebna početna pomoć i ona može da stane na noge. Železnica ce uvek biti u gubitku, Resavica takođe, neka preduzeća po definiciji prave gubitke, ali ako su važna zbog zapošljavanja, a mnoga jesu, država treba da ima strateški cilj da ih sačuva. Tako, zaključuje Nikolić, za „rezanje“ ostaju uglavnom manje firme bez ikakve perspektive, ali bi i tu trebalo imati na umu da privatizacija ima i socijalnu dimenziju, jer gubitak posla predstavlja težak udarac.\n- Odluka da se zabranjuje kupovina preduzeća onima koji su se pokazali kao loši vlasnici u suprotnosti je sa zdravom logikom privatne inicijative i protivna je preduzetničkom duhu. Kada krećete u neki biznis i propadnete, zašto bi to bila otežavajuća okolnost da pokušate sa nekim drugim? U prirodi biznisa su pokušaji i greške. Zašto bi jedan neuspeh eliminisao bilo kakav novi pokušaj - kaže Ivan Nikolić.\n- Kupovina dela kapitala društvenog preduzeća može da bude interesantna za srpske biznismene, među kojima je jedan nedavno izjavio da bi za nekoliko godina bez subvencija uspeo da od srpske Železnice napravi profitabilno preduzeće. Ja sam vrlo radoznao da saznam da li će se iko od tajkuna pojaviti da preuzme neko od ovih preduzeća, da on snosi rizik, zajedno sa državom i zajedno sa državom podeli tu dobit. - kaže Ljubodrag Savić.\nIzvor: WWW.danas.rs, Ivana Nikoletić


Džo Frejzer - Levi kroše za nezaborav\nHome » Boks » Džo Frejzer – Levi kroše za nezaborav\n8. marta 1971. godine u „Medison Skver Gardenu“ u Njujorku održavao se bokserski spektakl koji je gotovo cela planeta sa nestrpljenjem očekivala. U meču koji je nazvan „Borba veka“, sastali su se do tada u profi ringu neporaženi Džo Frejzer i Muhamed Ali. Meč je potpuno opravdao očekivanja, viđena je spektakularna borba u kojoj je posle punih 15 rundi slavio Džo Frejzer i tako titulama u WBA i WBC kategorijama, koje je već posedovao, pridodao i šampionski pojas u kategoriji čuvenog bokserskog magazina „Ring“. Bio je to meč koji je označio početak jednog velikog bokserskog rivalstva (mnogi će reći i najvećeg u istoriji „plemenite veštine“), koje će dobiti još dva spektakularna nastavka, a u kojima će slaviti Muhamed Ali. Bio je to i meč koji će se pamtiti po prvom Alijevom porazu u profesionalnom ringu, ali i po spektakularnom krošeu Džoa Frejzera u poslednjoj rundi, koji je za mnoge najbolji ikada viđeni.\nBio je sam početak 15. runde, na sudijskim listama Džo Frejzer je bio u prednosti, a oba borca delovala su veoma umorno posle 14 rundi iscrpljujućeg meča. Delovalo je tada mnogima da su obojica boksera pokazala sve što su mogla u tom trenutku i da ostaje samo da se „odradi“ još jedna runda pre nego što se i definitivno okonča ovaj bokserski spektakl, ali Džo Frejzer je, ipak, sačuvao najbolje za kraj…\nDžo Frejzer šalje fantastičan kroše u glavu Alija.\nNa isteku 30 sekunde poslednje runde, dok su se oba borca nalazila na sredini ringa, „pravo niotkuda“ Džo Frejzer šalje fantastični levi kroše iz skoka pravo u glavu Muhameda Alija, kojim ga odmah šalje na pod. Bio je to neverovatan, „nestvaran“ udarac, koji bi označio kraj većine borbi, a mnoge boksere „oterao“ direktno u bolnicu, međutim, Muhamed Ali nije bio jedan od njih. Iako je bio vidno iscrpljen od prehtodnih rundi, iako je pretrpeo stahovito težak udarac, Ali se ubrzo podiže i posle samo sudijskog brojanja do 4, uspeva da nastavi borbu i izdrži na nogama do kraja duela. Ipak, iako mu je sudija dozvolio da nastavi meč, treba istaći i da je Ali bio vidno uzdrman zbog pretrpljenog udarca i da mu u neko drugo vreme i neke druge sudije verovatno ne bi bilo dozvoljeno da nastavi duel.\nMnogi bokserski stručnjaci su tokom godina tvrdili da je kroše koji je Džo Frejzer uputio u 15. rundi njihovog prvog meča direktno u glavu Muhameda Alija, najbolji ikada viđen na bokserskim mečevima, a osim što ističu fantastičan udarac Frejzera, obavezno i istaknu da je „neverovatno“ da je Ali uspeo posle takvog pretrpljenog udarca da nastavi borbu. Kako je izgledao ovaj fenomenalan udarac Džoa Frejzera, koji još impozantnije deluje na usporenom snimku, možete pogledati na videu koji je pred vama.


Kovačević: SNSD-u narod dao ključ za formiranje vlasti\nPortparol SNSD-a Radovan Kovačević rekao je danas da je toj političkoj partiji ključ za formiranje vlasti dao narod, odnosno građani Republike Srpske, a da je "SDS-u, kao poraženoj stranci na izborima 2014. godine, SDA udijelila milost i podarila učešće u vlasti na čemu su se oni predano oduživali četiri godine".\n"Veoma je tužno čak i slušati (funkcionera SDS-a) Mladen Bosića kako tuguje zbog toga što im je izostala podrška SDA na koju su navikli. Tužno je i to što Bosić kao jedini kvalitet (predsjednika SDS-a) Vukote Govedarice vidi u tome što nikada nije pokazivao bilo kakvu sklonost za saradnju sa (predsjednikom SNSD-a) Miloradom Dodikom i predstavnicima vlasti u Srpskoj, dok je i te kako pokazivao spremnost da sarađuje sa (predsjednikom SDA) Bakirom Izetbegovićem i SDA", ocijenio je za Srnu Kovačević.\n"Očigledno je da će SDS, za razliku od SNSD-a koji predstavlja Banjaluku u Sarajevu, nastaviti da predstavlja Sarajevo u Banjaluci", naglasio je Kovačević.\nOn ukazuje da u SDS-u postoji i druga struja sa jasnim stavom da je to stranka iz Republike Srpske koja mora da sarađuje sa onim koji predstavljaju većinsku volju naroda u Srpskoj i da konačno i ona treba doprinijeti cilju da Srpska bude bolje mjesto za život, a ne da samo uprazno kritikuje, a nikada ništa ne uradi za građane koji joj daju povjerenje.\nBosić tvrdi da je Dodik uspio da oformi grupu funkcionera u SDS-u koji ga zastupaju i preko kojih želi da ostvari kontrolu nad strankom. Bosić kaže da nikada nije primijetio da je Govedarica pokazivao bilo kakvu sklonost za saradnju sa Dodikom.\nOn je istakao i da je SDA ključ zakonodavne vlasti na nivou BiH dala Dodiku.\nKovačević: Nikada nećemo pristati na Izetbegovićeve ucjene


„Beograd na daljinski“ kao shvatanje zajedništva - Blog\nSvaki gledalac na početku dobije slušalice koje ga vode kroz predstavu i time se uloga menja, i pre nego što shvatimo, postajemo akteri. Vođeni glasom veštačke inteligencije prolazimo kroz grad koji znamo, mesta koja smo stotinu puta videli, ali ga sada prvi put stvarno gledamo. Svakodnevni život ljudi koje ne poznajemo, ali i nas samih, u ovom gradu postaje najinteresantnija predstava, dok istovremeno mi igramo uloge za začuđene prolaznike. Glas nas spontano hvata u zamke navodeći nas na razmišljanja o prolaznosti, o vremenu, o međusobnoj konekciji, verovanju i dosadi, ali nas i konstanto izvlači iz zone komfora dajući drugačiji kontekst mestima na kojima se nalazimo, pa će tako trg postati podijum za igru ili gelender pokretnih stepenica šipka za vežbanje baleta, podsećajući nas konstantno da smo živi, da možemo da osećamo i da se radujemo.\nNaravno, koliko god slušalice davale osećaj izolovanosti, ništa od ovog ne bismo mogli da oko nas nisu drugi ljudi. Odmah na početku uspostavlja se organizovana grupa u kojoj svaki pojedinac ima slušalice i prati glas. Na početku se spontano i bez i jedne reči postavljaju odnosi u grupi ko je na čelu, ko posmatra situaciju iz poslednjeg reda, ko ide u paru, ko se ne plaši dodira, da bi do kraja grupa funkcionisala donoseći zajedničke odluke bez ijedne reči. Energija među nama se uspostavlja i deli dajući nam sigurnost da učestvujemo. Osećaj sramote ili straha u grupi nestaje. Masa nam daje podršku za stvari za koje se sami nikada ne bismo usudili. Istovremeno svi bez pogovora pratimo glas veštačke inteligencije, jer kao grupa zajedno postajemo uređen sistem.\nBližeći se krajnjoj destinaciji, počinjemo da se penjemo uz stepenice, koje predstavljaju životni put koji smo prešli do sada. Kada smo napokon stigli, pred nama se ukazuje panorama Beograda. Prelep i spokojan prizor posle napora. Tako blizu neba, dole vidimo ljude i postavlja se pitanje koji su glasovi koji njih vode. Glavno osećanje ove predstave postaje zajedništvo koje opet proizilazi iz mnoštva individua, a glavna reč koja nas sve spaja je solidarnost.


Tag: LDP - Pančevac\nRaspisivanje izbora znak slabosti SNS-a\n– Građani su preko anketa poslali jasnu poruku SNS-u da nema podršku, da su prepoznali i nesposobnost, i neznanje, i sklonost ka korupciji i pritisak kakav nikada do sada u višestranačkoj istoriji Srbije nije postojao. Funkcionisanje samog SNS-a obeležila je unutrašnja borba za podelu plena, a podrška na koju računa očigledno ne postoji i zbog toga su i raspisani ovi izbori. Mi ocenjujemo da je raspisivanje parlamentarnih izbora znak slabosti, a ne snage, i da je volјa građana suprotna od onog što pokazuju frizirana istraživanja – rekao je Predrag Patić, gradski menadžer Liberalno-demokratske partije, na konferenciji za novinare održanoj u ponedelјak, 18. januara.\nŠta bi s Radoicom i RTV Pančevom?\nLiberalno-demokratska partija kritikovala je činjenicu što se Kruševljanin Radoica Milosavlјević, novi vlasnik RTV Pančeva, „do danas, ni pre ni posle kupovine”, nije udostojio da poseti ovu firmu.\nNa jučerašnjoj konferenciji za novinare Lidija Marko, portparol LDP-a, naglasila je da se sada na ovoj Televiziji mnogo prostora daje Srpskoj naprednoj stranci, a u emisije se ne pozivaju predstavnici LDP-a ni ostalih opozicionih partija.\nPatić i dalјe na čelu\nU prepunoj velikoj sali Gradske uprave, u sredu, 17. decembra, održana je izborna skupština pančevačke organizacije Liberalno-demokratske partije. Za menadžera je, kao jedini predloženi kandidat, ponovo izabran Predrag Patić (1967), diplomirani ekonomista, a 231 prisutan član LDP-a istovremeno je izabrao i 11 članova novog Gradskog odbora.\nSkupštini se obratio i Čedomir Jovanović, predsednik te stranke, koji je tokom podužeg izlaganja iskoristio priliku i da pohvali dosadašnji rad ovdašnjeg rukovodstva.


Nove mere za podsticanje zapošljavanja koje je Vlada najavila u petak, 12. juna, podrazumevaće subvencionisanje zapošljavanja ukupno 10.000 mladih ljudi. Naš izvor iz Nemanjine 11 kaže da će se sa primenom najverovatnije početi na jesen, kao i da će pravo na državne subvencije imati poslodavci koji zaposle prvih 10.000 ljudi.\nDakle, firme koje budu najbrže, moći će da računaju na podršku u vidu dela plate za svoje radnike.\nKonkretno, država je spremila 20.000 dinara za one koji su završili srednju školu, odnosno 24.000 dinara za one sa diplomom fakulteta, u periodu od devet meseci.\nU okviru programa "Moja prva plata" država želi da pomogne mladima koji su završili srednju školu ili fakultet da pronađu svoj prvi posao, a istovremeno i da motiviše poslodavce da ih zaposle. Zato će iz budžeta za ovaj projekat biti izdvojeno dve milijarde dinara.\nNastavljaju se programi obuke\nMinistar finansija Siniša Mali najavio je da će se na jesen nastaviti i sa programima obuke, odnosno dokvalifikacije za one koji žele da pronađu novi posao.\n"Imamo stopu nezaposlenosti od 9,7 odsto, ali i dalje postoji potreba za kadrovima. Zato želimo da omogućimo onima koji nemaju posao da se dodatno obuče, da stvore nove veštine, nova znanja, kako bi se zaposlili", rekao je ministar.\nObuke nezaposlenih neće se vršiti samo u ustanovama čija je to primarna delatnost, već i u preduzećima, koja bi ih nakon toga zaposlila.\nZa nova zapošljavanja otpisivanje i poreza\nDržava je krenula i sa peimenom mera za zapošljavanje svih onih koji nisu imali posao prethodne, 2019. godine. Za one kojima je to prvo zaposlenje, država nudi pogodnosti, i to otpis u iznosu od 100 odsto doprinosa za PIO 2020. godine. Sledeće godine otpis je 95 procenata, a 2022. godine 85 odsto.\nDOBRA VEST ZA POSLODAVCE Ako zaposlite lice koje prošle godine nije imalo posao, država snosi trošak 70 odsto poreza\nDržava je smanjila i obaveze plaćanja poreza na zarade, i to za 70 odsto u prvoj godini, 65 procenata u drugoj i 60 odsto u trećoj godini.\nPovlastice i za zapošljavanje povratnika iz inostranstva\nMinistar finansija podsetio je i na podsticajnu meru za zapošljavanje povratnika iz inostranstva, koja je počela da se primenjuje 1. marta ove godine.


Najavila je da će Vlada mnogo više pažnje posvetiti preduzetnicima i ulaganjima u startap i inovatovne kompanije, kao i da će se veća pažnja posvetiti vezi velikih kompanija i startapova.\nTakvi poduhvati su, smatra, inspiracija za učenike da se bave preduzetništvom.\nUvođenje programiranja i predmeta "Digitalni svet" u školsku nastavu smatra izuzetno značajnim, i navodi da ćemo 2021. imati prvu generaciju osnovaca sa znanjem svih najvažnijih programskih jezika.\nU tome vidi našu prednost u odnosu na zemlje regiona i Evrope.\nInače, pametne klupe đacima OŠ "Kneginja Milica" poklonio je kablovski operator Supernova u okviru projekta "Pametne klupe za osnovne škole" koji je pokrenulo Ministarstvo prosvete, nauke i tehnološkog razvoja u saradnji sa kompanijom "Strawberry energy". Pametna klupa, pored toga što omogućava punjenje više mobilnih telefona istovremeno zahvaljujući solarnoj energiji, obezbeđuje povezivanje na internet i korišćenje različitih edukativnih i informativnih sadržaja.\n"Nadam se da ćemo imati još 99 ovakvih prilika na dobrobit naše dece", zaključio je Ružić povodom plana da se pametne klupe postave u brojnim školama u Srbiji.\nPomoćnik direktora OŠ "Kneginja Milica" Mileta Vasović je rekao da će kvalitet rada biti podignut na viši nivo primenom novih tehnologija i alternativnih izvora energije, a da će pametna klupa dodatno motivisati učenike za rad.\n"Pametne klupe koje krase 70 gradova u 30 zemalja biće deo ponude i đacima u Srbiji", rekao je Lučić i najavio veća ulaganja za digitalne projekte u naredne dve godine.\nOsnivač "Strawberry energy" Miloš Milisavljević kaže da je želja te kompanije da unapredi javne prostore i da se učenicima približe moderne i pametne tehnologije jer je, poručuje, digitalizacija osnova svega.\nAna Brnabić škole donacija digitalizacija


Istočno Novo Sarajevo razvijena opština sa ambicioznim planovima - FILTER\nIstočno Novo Sarajevo razvijena opština sa ambicioznim planovima\nPredsjednik Republike Srpske Željka Cvijanović rekla je danas u Istočnom Novom Sarajevu da je ovo razvijena lokalna zajednica koja ima ambiciozne razvojne planove i dobru saradnju sa republičkim institucijama.\n“Ovo je razvijena lokalna zajednica sa ambicioznim planovima za budućnost, a utoliko su ambiciozne i namjere institucija Republike Srpske da i dalje budu na raspolaganju lokalnoj zajednici i potrebama njenih građana”, rekla je Cvijanovićeva novinarima u Istočnom Novom Sarajevu gđe su se danas ona, srpski član Predsjedništva BiH Milorad Dodik i predsjedavajući Savjeta ministara Zoran Tegeltija sastali sa načelnikom opštine Jovanom Katićem.\nOna je navela da je današnji sastanak u Istočnom Novom Sarajevu održan da bi se viđelo kako dalje da se kreću republičke i lokalne vlasti, odnosno institucije, u skladu sa potrebama stanovnika.\nCvijanovićeva je izrazila zadovoljstvo zbog velikog iznosa novca koji je investiran na ovom području i najavila izgradnju nove škole, tim prije jer ova opština bilježi ozbiljan natalitet.\nOna je istakla da je Istočno Sarajevo danas razvijen i moderan grad, koji, kao i opština Istočno Novo Sarajevo, ima dobru komunikaciju sa republičkim institucijama.\nCvijanovićeva je podsjetila da su republičke institucije finansirale i izgradnju vrtića na području grada.\n“Moja poruka uvijek je bila da, kada imamo vrijedne i marljive ljude koji znaju da definišu lokalne prioritete i znaju da vlastite projekte kandiduju na nivo institucija Republike Srpske, naša podrška nikada nije i neće izostati”, naglasila je predsjednik Republike Srpske.\nCvijanovićeva je dodala da će u narednom periodu posjetiti i druge opštine u sastavu Istočnog Sarajeva s ciljem jačanja saradnje lokalnih zajednica sa republičkim institucijama.\nDanašnjem sastanku u Istočnom Novom Sarajevu prisustvovao je i gradonačelnik Istočnog Sarajeva Ljubiša Ćosić.\nTags: Željka Cvijanović Istočno Novo Sarajevo Istočno Sarajevo\nPrethodna Istočno Sarajevo: Gas skuplji za 17,79 odsto\nSledeća DODIK: Dogodine će biti izgrađeni škola i vrtić\nPlaninari iz Istočnog Sarajeva povrijeđeni na Bjelašnici\nSutra plivanje za Časni krst\nUlični svirači prikupljaju novac za Slađanino liječenje\nU Srpskoj 852 novozaraženih, preminulih 11\nVučić sa Erdoganom o situciji u BiH


U Srbiji 384 slučaja korone\nU Srbiji su danas do 15 časova potvrđena ukupno 384 sčučaja korona virusa, a 24 pacijenta su na respiratorima, izjavio je danas epidemiolog Predrag Kon, na redovnoj konferenciji za noovinare.\nSkoro polovina zaraženih - 158 je u Beogradu, 40 zaraženih je u Nišu i više od 30 u Valjevu, slede Novi Sad, Čačak, Kruševac i Ćuprija, dok ostali gradovi imaju jednocifren broj obolelih, rečeno je na konferenciji.\nHospitalizovana su 203 pacijenta - 14 u Kliničkom centru Niš, 16 u Kliničkom centru Kragujevac, 12 na Infektivnoj klinici, a 131 u bolnici "Dragiša Mišović".\nKon je ocenio da dosadašnje mere nisu neuspešne, ali da je Srbija dobila na vremenu da se boilje organizuje u odbrani protiv širenja zaraze.\nZamenica direktora Instituta Batut Darija Tepavčević Kisić istakla je da broj najteže bolesnih nije znatno povećan.\nOna je novinarima rekla da oboljevanje zdravstvenih radnika nije neočekivano, da se ne zna tačan broj zaraženih zdravstvenih radnika, ali da se većina zarazila u kontaktima van zdravtvenog sistema.\nNa pitanja o preminuloj lekarki u Nišu, četvrtoj žrtvi korona virusa u Srbiji, rečeno je da se ona zarazila spoljnim konktatom, najverovatnije od osobe iz Lugana kojoj je virus kasnije potvrđen.\nIstaknuto je da je Niš spreman za smeštaj pacijenata, a da je 11 zaraženih lekara i medicinskih sestara na lečenju.\nZdravstveni radnici u Leskovcu, kako je rečeno, zaraženi su iz kontakta koji se zarazio van Srbije, ali su svi zbrinuti i da su preduzete mere samoizolacije da bi se potpuno otklonio rizik unošenja infekcije u zdravstvenu sredinu.\nTepavčević Kisić je istakla da će masovnim testiranjem biti obuhvaćeni zdravstveni radnici, kako bi se unošenje zaraze u bolnice sprečilo.\nNa pitanja o smeštanju u hale Beogradskog sajam, Tepavčević Kisić je istakla da će tamo biti smeštani oni kojima je potvrđen virus, a do sada su smeštani u kućnu izolaciju, sa veoma lakim simptomima.\nOna je istakla da će tim ljudima biti dozvoljeno korišćenje mobilnog telefona, a da će Sajam biti mnogo bolje sređen, nego što pokazuju prve fotografije, iz perioda postavljanja kreveta.\nTepavčević Kisić je istakla da će oboleli sa blagim simptomima tamo "morati da idu", što je potvrdio i dr Kon.\nOn je ponovio da će na Sajam će ići ljudi sa izrazito blagom kliničkom slikom, bez obzira na popunjenost kapaciteta i uveravao da će Sajam izgledati mnogo lepše i da će "morati da se upristoji".\nOn je dodao da taj smeštaj sada možda izgleda odbijajuće, ali da će se upristojiti, ali i da ljudi moraju da znaju da će tako štiti svoju porodicu, jer se zaraza neće dalje širiti.\nKon je poručio da se moraju napraviti pregrade između ljudi i da se moraju obezbediti higijenski uslovi, ali da to radi Vojska i da će napraviti te uslove.\nKućna samoizolacija kao zaštitna izolacija onoga ko je bio u kontaktu neće prestati, objavio je dr Kon, ali će prestati kućna izolacija obolelog.\nEpidemiolog Kon je dodao da ljudi koji su već sada u samoizolaciji neće biti na Sajmu.\nOn je objasnio da da kineski stručnjaci nisu ništa novo rekli, samo su ubrzali razmišljanja o izolaciji i istakao da je Sajam izabran i zbog bezbednosnog aspekta, jer se neretko ešavaju pokušaji bežanjaa, a te objeki će biti adekvatno\nKon je, na pitanje o razdvajanju roditelja i dece, rekao da nikako do toga ne bi smelo da dođe, ali da se već dogodilo u Beogradu da je uz saglasnosst majke dete odvezeno kod rođaka u unutrašnjost.\nOn je naglasio da se na Klinici za infektivne i tropske se zadržavaju apsolutno teški slučajevi.\nZamenica direktora Infektivne klinike Ivana Milošević rekla je da oni imaju utvrđene procedure i da je intenzivna nega spremna, a da je cilj da se najteži pacijenti ne "šetaju".\nPovodom najave novih mera za Beograd, Niš i Valjevo kao ključna žarišta, Kon je rekao da ne treba o tome unapred zamišljati, jer sve zavisi od situacije, dok je Tepavčević Kisić ocenila da je samoizolacija uz socijalno distanciranje osnova borbe protiv korona virusa.\nKon je rekao da je Beograd, zbog veličine, grad sa najvećim rizikom i da sada nesme biti "popuštanja sa merama".\n"Ako dođe do žarišta, žarište će biti zatvoreno, to odmah da znate", naglasio je Kon.\nOn je ponovio da je masovno testiranje "možda pogrešan pojam", jer je bliži pojam "prošireno testiranje".\nUčesnici konferencije ponovili su da svi treba da se ponašaju kao da su zaraženi i da se pridržavaju socijalnog distanciranja.\nLekari su na pitanje o trudnicama i prenošenju zaraze na plod, naveli dosadašnja saznanja i iskustva da trudnice nisu u kategoriji najugroženijih, da već rođene bebe mogu da budu zaražene, ali da ispoljavaju blaže oblike bolesti.\nLekari su ponovo ukazali koji su simptomi lakše zaraze: sekret u nosu, kašalj, grebanje u grlu, temperatura koja može biti i visoka, ali su naglasili da se lekaru treba javiti kada dođe do problema sa disanjem i kratkim dahom, kada se pacijenti trijažiraju na Infektivnoj klinici koja se bavi korona virusom.\nCrveno-beli nastavili sa pobedama\nDerbi u Nišu bez pobednika i golova\nNole kroz oscilacije do polufinala Rima\nStanojević: Očekujem pet promena u timu, oprezno u Čajetini


Vučić u Glazgovu: Ako ovu trku izgubimo, neće ostati ništa za našu decu - Kosovo Online\nVučić u Glazgovu: Ako ovu trku izgubimo, neće ostati ništa za našu decu\n2. Novembar 2021. • 11:21\nPredsednik Srbije Aleksandar Vučić učestvuje danas u Glazgovu na Samitu o klimatskim promenama - COP26, prenosi Novosti.\nOn je rekao da je privilegovan što predstavlja Srbiju na samitu i zahvalio se premijeru Velike Britanije Borisu Džonsonu, i napomenuo je da "veruje da je ovo velika prilika za Srbiju da da svoj doprinos".\n„Verujemo da je ovo velika prilika za Srbiju i sprovođenje Pariskog sporazuma“ , ocenio je Vučić.\nPredsednik je poručio da i dalje čvrsto veruje da je ovo prilika da se Srbija prilagodi i smanji efekat staklene bašte, i najavio je dodatna ulaganja u obnovljive izvore energije i unapređenje cirkularne ekonomije.\n„Naš zeleni plan je u velikoj meri povezan sa ekonomskom stabilnošću zemlje. Do 2050. godine želimo i mi da prilagodimo nove industrije da bi smanjili efekat staklene bašte“, kazao je Vučić.\nVučić je istakao "da svi znamo koji je krajnji cilj".\n„Znamo šta su naši ciljevi, ali za neke su oni velika bajka i na tome moramo da radimo. Moramo mnogo da radimo, da budemo 100 posto posvećeni i iskreni. Ljudi zavise od primene ovih planova. Veliki Šekspir je rekao da treba pisati za one koji hoće da slušaju, a ako ovu trku izgubimo, neće ostati ništa za našu decu. Svi smo se složili da buduće generacije ne treba da ponavljaju greške naših predaka na jedinoj planeti koju imamo. Moram da pohvalim da smo mi jedni od retkih predstavnika Istočne evropske grupe. Ovo je sjajna prilika za Srbiju za finalizaciju pariskog dogovora“, napomenuo je predsednik Srbije u svom govoru.\nGovorio je i o nuklearnim elektranama, o kojima se sve češće priča proteklih dana, upitajući kako ćemo se postaviti prema tome, da li ćemo gasiti nuklearke ili ćemo graditi nove.\nPredsednik Srbije, između ostalog, prisustvovaće događaju povodom pokretanja inicijative o globalnom smanjenju metana, koji organizuju predsednik SAD Džozef Bajden i predsednica Evropske komisije Ursula fon der Lajen.\nPredsednik Vučić će na marginama Samita održati i niz bilateralnih sastanaka sa zvaničnicima nekoliko država, najavila je Služba za saradnju sa medijima predsednika Srbije.\nVučić je, uoči početka skupa, poručio da će Srbija mnogo uraditi na polju Zelene agende i na garantovanju energetske bezbednosti građanima.\nAleksandar Vučić Samit Srbi Velika Britanija Boris Džonson Džozef Bajden Ursula fon der Lajen\nVučić danas govori na Samitu u Glazgovu\nPredsednik Srbije Aleksandar Vučić, koji u Glazgovu učestvuje na Samitu o klimatskim promenama - COP26 - danas će se obratiti tom skupu svetskih lidera, prenosi Tanjug.\nGlazgov: Vučić predsedniku Šri Lanke zahvalio na podršci teritorijalnom integritetu Srbije\nMilivojević: Glazgov prilika za razgovore Vučića sa svetskim državnicima o KiM


Kako društveno odgovorno poslovati u vreme krize? - PORTAL\nDruštveno odgovorno poslovanje relativno je nov koncept koji danas predstavlja ključan faktor funkcionisanja svake kompanije.\nOsim što doprinosi rešavanju svakodnevnih problema ugroženih grupa ili pojedinaca, ovaj vid poslovanja doprinosi pozitivnoj emotivnoj percepciji nekog brenda ili kompanije. Sa izbijanjem pandemije usled COVID-19, otvorio se i veliki potencijal za razvijanje baš ovog segmenta u poslovanju, i pridobijanja pažnje potrošača usled društveno odgovornog delovanja.\nNijedna industrija nije ostala imuna na posledice pandemije. I dok kompanije rade na uspostavljanju novih modela poslovanja radi dugoročnog opstanka biznisa, postoje kratkoročni izazovi od kojih se deo može rešiti prilagođavanjem društveno odgovornih aktivnosti aktuelnoj situaciji.\nMeđutim, pre nego što svoje resurse usmerite eksterno, prvo bi trebalo da sprovedete principe društveno odgovornog poslovanja unutar same organizacije, odnosno prema svojim zaposlenima. Zato bi glavni fokus kompanije trebalo da bude zdravstvena i finansijka bezbednost, ali i fleksibilnosti u ispunjavanju obaveza i briga o mentalnom stanju zaposlenih.\nNakon toga razmišljajte na koji način vaša kompanija zaista može da pomogne zajednici u borbi protiv virusa COVID-19. Možda vaša kompanija može da obezbedi finansijske pogodnosti za pojedince i preduzeća koja su najviše pogođena trenutnom situacijom. Ali, osim finansijke pomoći, postoje i drugi načini na koje vaša kompanija može da bude društveno odgovorna u doba korone. Neki od primera su: podsticanje zaposlenih da kupuju lokalno, promovisanje malih preduzeća kroz svoje kanale komunikacije na društvenim mrežama, ili pak odricanjem od paketa pomoći države.\nU ovim okolnostima moguće je osetiti pritisak da morate što pre nešto da preduzmete, međutim nemojte da žurite ako vaša kompanija još uvek nije spremna da pruži pomoć društvu. Podrška će dobrodoći i u narednom periodu, jer je izvesno da će pandemija prouzrokovati posledice koje ćemo rešavati duži vremenski period. Postarajte se da razvijete dugoročnu strategiju poslovanja, a nakon toga i plan društveno odgovornog delovanja. Iako je novčana podrška u ovom trenutku od velike koristi, razmišljajte i o drugim načinima na koje možete da pomognete društvu, bilo donacijom robe, materijala ili vremena koje će vaši zaposleni odvojiti za volontiranje. Ne zaboravite – pružite kada i koliko možete, a vaši kupci će ceniti iskren gest brige za dobrobit i blagostanje društva.\nAutor teksta: Naša mreža\nTekst objavio: UrednikDatum: 24.06.2020, 01:15 24.06.2020


Nastavljamo da pratimo učinak standardnih, povremenih i potencijalnih fudbalskih A reprezentativaca Srbije. Kroz nedeljne prikaze njihove minutaže, datih golova, primljenih pogodaka, asistencija i(li) ključnih grešaka na klupskim utakmicama širom sveta pokušaćemo da vam približimo formu “orlova” između utakmica za nacionalni tim. Ovog puta u iščekivanju finalnog meča baraža za prvenstvo Evrope sledeće godine, sa Škotskom 12. novembra u Beogradu.\nTorino Lacio 3:4/Foto: Printscreen Youtube (Serie A)\nOlgica Nikolić | Demostat | Beograd 4. Nov 2020 | U fokusu\n* dva puta kapitulirao u porazu od Kadiza\n* primio jedan gol, pred kraj meča sprečio deobu “plena” sa Strazburom\n* drugi čuvar mreže u remiju sa Zalaegersegijem\n* van protokola pobede nad Krotoneom; nije ga nigde bilo ni pre toga u remiju sa Ajaksom u Ligi šampiona ni posle u porazu od Liverpula (LŠ)\n* jednom savladan u pobedi nad Sent Galenom\n* na terenu svih 90 minuta poraza od Rome\n* sa klupe za rezerve svedočio porazu od Sasuola; pre toga bio akter cele pobede nad Real Sosijedadom u Ligi Evrope\n* na terenu celih sat i po poraza od Remsa\n* ni na klupi u slavlju protiv Bordoa\n* “spakovao” gol za remi sa Parmom, od prvog sekunda na terenu; pre toga nije dobio šansu u remiju sa Šahtjorom (Liga šampiona), a posle toga ni u porazu od Reala (LŠ)\n* odigrao 90 minuta, bio strelac i asistent u dobijenom meču sa Vartom\n* nije bio u kombinaciji za dobijeni meč sa Radnikom; pretoga upisao 75 minuta i jednu asistenciju u pobedi protiv Slovana u Ligi Evrope\n* zamenjen u 70. minutu remija sa Štutgartom\n* na terenu od starta do završetka uspešnog gostovanja Radniku; pre toga od 75. minuta učestvovao u slavlju protiv Slovana u Ligi Evrope\n* 90 minuta učestvovao u pobedi nad Emenom; pre toga na terenu sve vreme poraza od Volfsbergera u Ligi Evrope\n* još jedan ceo meč, ovog puta u porazu od Al Batina\n* odradio kompletan remi sa Ajntrahtom\n* jednom matirao golmana u porazu od Lacija, sve vreme na terenu\n* u igri do 54. minuta remija sa Valensijom\n* uveden u 68. minutu poraza od Atletika (B); pre toga uveden u 89. minutu pobede nad Renom u Ligi šampiona\n* zamenjen na poluvremenu izgubljenog duela sa Pasos de Fereirom; pre toga ušao u 70. minutu pobede nad Olimpijakosom u Ligi šampiona, posle toga uveden u 88. minutu trijumfa nad Marsejom (LŠ)\n* otkazan meč sa Lensom; pre toga zamenjen u 78. minutu poraza od Mančester sitija u Ligi šampiona, a posle toga ostao van konkurencije za izgubljeni meč sa Portom (LŠ)\n* igrao od 66. minuta, stigao golom da doprinese pobedi nad Fortunom; pre toga dao gol i vodio ekipu svih 90 minuta remija sa Atalantom u Ligi šampiona, posle toga strelac i akter celih 90 minuta u trijumfu protiv Midtjilanda (LŠ)\n* bez nastupa u dobijenoj utakmici sa Malatijom\n* strelac najlepšeg pogotka u dobijenom duelu sa Torinom, upisao novih 90 minuta; pre toga akter celog remija sa Brižom u Ligi šampiona\n* zbog pozitivnog testa na korona virus nije bio u kombinaciji za dobijeni susret sa Napolijem\n* samo devet minuta bio akter poraza od Uniona; pre toga ušao u 67. minutu i dao gol u pobedi nad Gentom u Ligi Evrope\n* zbog povrede propustio i remi sa Verderom\n* jednim “hicem” u centar mete potvrdio osvajanje bodova protiv Beneventa, upisao novih 90 minuta\n* prvim golom od početka sezone potvrdio pobedu nad Konjom, sve vreme u igri; pre toga na terenu od 81. minuta poraza od Pari Sen Žermena u Ligi šampiona\n* igrao do crvenog kartona u 86. minutu poraza od Vulverhemptona\n* na terenu sve vreme izgubljenog meča sa Al Itihadom\n* kao rezerva, pošteđen napora u pobedi nad Radnikom; pre toga odigrao 88 minuta i dao najlepši pogodak u trijumfu protiv Slovana u Ligi Evrope\n* zbog povrede propustio trijumf protiv Sent Etjena\n* ostao u svlačionici na poluvremenu dobijenog meča sa Asterasom; pre toga zamenjen u 70. minutu poraza od Porta u Ligi šampiona, posle toga odradio prvo poluvreme u porazu od Mančester sitija (LŠ)\n* namestio oba gola u pobedi nad Vest Bromvičem, za svoju prvu duplu asistenciju od kada je u Engleskoj, na terenu 90 minuta\n* bez “svlačenja” u pobedi protiv Hueske; pre toga ostao na klupi u remiju sa Borusijom (M) u Ligi šampiona, isto prošao i u pobedi nad Interom posle toga (LŠ)\n* ušao u 57. minutu poraza od Rome\n* ponovo strelac, ovog puta u trijumfu nad Arsenalom, ceo meč u igri\n* van protokola u pobedi nad Al Ahlijem\n* nije menjan u porazu od AAB-a


Novljanima izložba 3D eksponata ,,Ljepote Crne Gore na dlanu” na raspolaganju do 19. marta\npetak, 13 mart 2020 11:06\nIzložba pod nazivom “Ljepote Crne Gore na dlanu” otvorena je 12. marta u prostoru JU Gradskog muzeja ,,Mirko Komnenović” . Posjetioci mogu da pogledaju ili dodirom dožive kulturno-istorijske i prirodne znamenitosti Crne Gore napravljene u 3D formatu.\nProjekat Biblioteke za slijepe Crne Gore, koji se realizuje pod pokroviteljstvom Evropske komisije i Savjeta Evrope obuhvata izradu 23 kulturna, turistička i istorijska objekta - znamenitosti Crne Gore u 3D formatu, koji su propraćeni audio vodičem na našem i engleskom jeziku, kao i kratkim tekstom na crnom tisku i na Brajevom pismu.\nDirektorica Muzeja i galerija Slavica Božović je naglasila da javne ustanove kao što su biblioteke i muzeji imaju određenu kulturološku odgovornost, tako da unapređenje međusobne saradnje ima širi društveni značaj. Ona je zahvalila prije svega direktoru Biblioteke za slijepe Božidaru Dendi i koordinatorki projekta Ivani Peruničić na ideji da ta javna ustanova, kao i grad Herceg Novi, budu u prilici da ponude publici ovako vrijedan i edukativan sadržaj.\nProjekat iz kojeg je ova izložba i ponikla, ,,Ljepote Crne Gore na dlanu”, u konkurenciji od 84 projekta iz cijele Evrope, jedini je iz Crne Gore kojem su odobrena sredstva Evropske komisije i Savjeta Evrope, čime se kvalifikovao među najbolja ostvarenja iz oblasti kulturnog nasljeđa u Evropi.\nBožidar Denda, direktor Biblioteke za slijepe, kazao je da je želja projektnog tima prilikom konkurisanja bila, prije svega, da ne samo osobama oštećenog vida nego najširem krugu zainteresovanih učine jedan podsjetnik na kulturno blago i vrijednosti turističkih i arheoloških lokaliteta, koji se nalaze tu pored nas.\nSavjetnica predsjednika Opštine Herceg Novi Tamara Vujović, prilikom otvaranja izložbe, naglasila je da se snaga jednog društva ogleda u tome koliko brine za osobe sa invaliditetom, kao i tome koliko je sposobno da umanji njihov invaliditet i njegove posljedice po pojedinca, porodice i društvo.\nIzbor motiva i znamenitosti karakterističnih za različite crnogorske regije, kao i multimedijalnost izložbe, privukli su pažnju publike svih generacija. Zainteresovani će biti u prilici da uživaju u ,,Ljepotama Crne Gore na dlanu” do 19. marta u galeriji Gradskog muzeja.


(VIDEO) Ministar Nedimović na usluzi meštanima Južnog Banata\nMinistar za poljoprivredu, šumarstvo i vodoprivredu u Vladi Srbije Branislav Nedimović obišao je gazdinstva u Pavlišu kod Vršca i u Vladimirovcu. Ovo je bila prilika da poljorivrednici iz ovih mesta saznaju šta planira Ministarstvo poljoprivrede, kolike će biti subvencije, koji Zakoni će se menjati i dopunjavati, ali i da ministar čuje od njih koji su njihovi problemi.\nU Pavlišu, Branislav Nedimović, ministar poljoprivrede, šumarstva i vodoprivrede obišao je poljoprivredno gazdinstvo Save Milašinova, koji se bavi stočarskom proizvodnjom. Nedimović je prilikom ove posete istako da je stočarska proizvodnja neophodna državi, ali da pitanje pašnjaka mora da se reši što će i biti učinjeno izmenom Zakona u ovoj oblasti.\nDragana Mitrović, gradonačelnica Vršac je rekla da su na sastanak sa ministrom Nedimovićem u Pavliš pozvani poljoprvrednici, njih dvadesetak sa teritorije celog grad, i da je ovo bila prilika da se čuje koje oni imaju probleme, kako rade, ali i kako može da pomogne lokalna saomouprava i Republika. Ona je ministra izvestila i da je Vršac završio postupak komasacije.\nSava Milašinov, poljoprvrednik čije gazdinsltvo je posedio ministar nasledio je posao od oca. Ima 90 grla krava i 70 ovaca, a pored stočarstva bivi se i ratrstvom. Za njega je poseta ministra veoma značajna.\nMinistar Branislav Nedimović posetio je i opštinu Alibunar, selo Vladimirovac gde ja sa poljoprivrednicma razgovaro o cenama, sistemu za navodnjavanje, penzijskom osiguranju, ali Zakonu o poljoprivrednom zemljištu u državnoj svojini.\nU Vladimirovcu ministar je posetio gazdinstvo Branka Gajića, koji se već 40 godina bavi poljoprvredom i ima 50 hektar zemlje, obrađuje sa sinom oko 110 hektara, pod suncokretom, pšenicom i kukuruzom.\nNa teritoriji Opštine Alibunar oko 80 posto stanovništva se bavi ratarstvom, zato je poseta ministra Nedimovića izuzetno značajna, rekao je Dušan Dakić predsednik Opštine. On je istako da je bio uspešan razgovor ministra i poljoprvrednika u Vladimirovcu.\nBranislav Nedimović je istakao da su poljoprivrednike najviše zanimale subvencije i rekao je da ove godine ima dovoljno novca, više za oko 60 miliona evra za ovu namenu. On je zadovoljan što ima sve više učesnika u sistemu i kazao da u Ministarstvu planiraju da od sledeće godine krene elektronsko plaćanje subvencija, kako bi se ubrzao postupak.\nsep 13, 2019 594 Vesti\nsep 12, 2019 287 Vesti


Republika / Avion krcat medicinske pomoći: Iz UAE stiglo 10 tona opreme!\nKako prenosi RTS, u prvom delu donacije UAE je 13.750 zaštitnih i 15.000 bolničkih odela, 500.000 rukavica, 30.000 sredstava za zaštitu cipela, 20.000 maski, 6.000 sanitizera, ukupno 10 tona pomoći.\n- U ime predsednika Srbije i vrhovnog komandanta Vojske Srbije, imam čast da prenesem njegovu zahvalnost i zahvalnost svih građana šeiku Bin Zajedu i građanima UEA. Malo je zemalja na svetu koje nisu zatražile pomoć od UAE, a još je manje zemalja na svetu koje su dobile ovako veliku, ovako potrebnu, velikodušnu pomoć kao što je dobila Srbija - istakao je Vulin.\nSrbija UAE Avion Medicinska pomoć Koronavirus Korona COVID-19 SARS-CoV-2


Dejvid Blat, američko-izraelski stručnjak najavio je da bi uskoro mogao da se penzioniše zbog teškog zdravstvenog stanja.\nBlat boluje od multiple skleroze i nedavno se zbog toga rastao sa Olimpijakosom.\nTada je rekao da je posle 27 godina bavljenja trenerskim poslom vreme da promeni profesiju. Naveo je da želi da se oproba u nečemu drugom, a istakao je da bi voleo da pređe u diplomatske vode.\nIpak, Blat je gostujući na izraelskom "Kanalu 1" rekao da trenutno ozbiljno razmišlja o penzionisanju jer se ne oseća najbolje.\nNAJVEĆA GLUPOST SAVREMENE NBA LIGE Ovo su igrači krenuli MASOVNO da rade, a time direktno ŠTETE jednom saigraču /VIDEO/\nNE BAŠ OBIČAN INTERVJU Željko Obradović za Blicsport otkrio o čemu često razgovara sam sa sobom\nDevetostruki klupski šampion našeg kontinenta pričao je za Blicsport najmanje o košarci, a više o porodici, životu u Istanbulu, deci, učenicima...


Indeksi na Volstritu, industrijski Dau Džons i S&P 500, zaključili su trgovanje u padu pošto su se investitori bavili analizom pokazatelja koji su u drugom kvartalu uzrokovali najveći ekonomski pad SAD ikada.\nPad indeksa je, ipak ostao pod kontrolom, pošto su akcije velikih tehnoloških kompanija ojačale uoči objavljivanja izveštaja o poslovanju.\nPrema objavljenim podacima američke vlade, bruto domaći proizvod SAD pao je za rekordnih 32,9 odsto u drugom kvartalu. Ovaj pad, kako navodi CNBC, ipak nije toliko veliki koliko se strahovalo, budući da su ekonomisti u anketi kompanije Dau Džons predviđali da će iznositi 34,7 procenata.\nNa pad raspoloženja investitora su takođe uticale informacije o broju podnetih zahteva u SAD za dobijanje naknade za nezaposlenost tokom prošle nedelje, i o predlogu predsednika Donalda Trampa da se odlože predsednički izbori zakazani za 3. novembar, što su odbacili i demokrate i republikanci, prenosi Tanjug.


SEĆANJE NA STRADALE BORCE "Oni koji su dali život za Srpsku ne smeju biti zaboravljeni"\nPredsednik Predsedništva Boračke organizacije grada Banjaluka Goran Rogić izjavio je da ne smeje biti zaboravljen herojski put banjalučkih boraca u odbrambeno-otadžbinskom ratu, a posebno njih više od 1.000 koji su živote dali za Republiku Srpsku.\n– Ratni put naših boraca bio je slavan. Dali su nemerljiv doprinos u odbrani vekovih ognjišta i za stvaranje Republike Srpske - rekao je Rogić novinarima u Banjaluci na obeležavanju krsne slave Boračke organizacije – Mitrovdana.\nOn je podsetio da se od 2002. godine Mitrovdan obeležava kao krsna slava Boračke organizacije Republike Srpske.\nGradonačelnik Banjaluke Igor Radojičić naglasio je da grad Banjaluka uspešno sarađuje sa Boračkom organizacijom i organizacijama proisteklim iz odbrambeno-otadžbinskog rata.\nOn je rekao da je u protekle tri godine u Banjaluci sagrađeno nekoliko spomenika posvećenih borcima, a preostaje izgradnja centralnog spomen-obeležja.\n– U ovoj godini ponovljen je i javni poziv za stambeno zbrinjavanje porodica poginulih boraca i ratnih vojnih invalida i od iduće godine ćemo krenuti sa novim programom finansijske podrške stambenom zbrinjavanju – rekao je Radojičić.\nNa groblju Sveti Pantelija položeni su venci za poginule banjalučke borce, a parastos je služen u Hramu Hrista Spasitelja, prenosi Srpskainfo.\nVence su položili predstavnici Vlade Republike Srpske, grada Banjaluka, Boračke organizacije, nevladinih organizacija proisteklih iz odbrambeno-otadžbinskog rata, porodice poginulih boraca i pripadnici Trećeg pešadijskog Republika Srpska puka Oružanih snaga BiH.


Председник Републике Србије Александар Вучић боравиће у једнодневној посети Руској Федерацији - Va1.info\nNaslovna/Vesti/Predsednik Republike Srbije Aleksandar Vučić boraviće u jednodnevnoj poseti Ruskoj Federaciji\nPredsednik Republike Srbije Aleksandar Vučić boraviće u jednodnevnoj poseti Ruskoj Federaciji\n635 1 minut čitanja\nPredsednik Republike Srbije Aleksandar Vučić boraviće u jednodnevnoj poseti Ruskoj Federaciji, danas će se sastati sa predsednikom Ruske Federacije Vladimirom\nPutinom u Sočiju, 25. novembra 2021. godine.\nPredsednik Vučić je najavio i da će se danas u Sočiju sastati sa predsednikom Ruske\nFederacije, Vladimirom Putinom, sa kojim će razgovarati o ključnim ekonomskim i\npolitičkim pitanjima i dodao da će i taj susret, kao i svi prethodni, biti od izuzetnog\nznačaja za našu zemlju.\n„Rusija je nama četvrti trgovinski partner i verujem da imamo mnogo prostora za uvećanje\nrazmene sa Ruskom Federacijom.\nZavršili smo mnogo pregovora sa ruskim partnerima, usaglasili smo strateški program saradnje do 2026. godine u različitim oblastima ekonomskog razvoja i trgovinske razmene“, istakao je predsednik Vučić i dodao da će posebna tema tokom razgovora sa predsednikom Putinom biti cena gasa za Srbiju.\n„Za nas je gas ključno pitanje: mi u ovom trenutku imamo rezerve gasa 128 miliona metara kubnih, a imali smo pre i 261 milion“, rekao je predsednik i dodao da će naša zemlja imati direktan gubitak od 600 miliona evra godišnje ukoliko cena gasa iz Rusije bude 500 dolara po 1.000 kubnih metara, čime bi operativni troškovi kompanija postali veći, što bi uticalo na inflaciju i dodatno povećanje cene električne energije.\n„Mogu da kažem da ću da se borim za interese naše zemlje i da molim predsednika Putina da nam izađe u susret“, poručio je predsednik Vučić.\nGovoreći o brojnim zajedničkim projektima sa Ruskom Federacijom, predsednik je posebno istakao dogovor u vezi sa prvom fazom izgradnje Centra za radiofarmaciju u vrednosti od 15 miliona evra, kao i o preuzimanju Petrohemije od strane NIS-a, što je ocenio kao veliku i važnu vest za radnike ove kompanije.


Dosada u Humskoj i pored 4 gola: Partizan pobedio pred večiti derbi [VIDEO] - Sportska centrala\n26 feb 2020. 20:05\nMarković 7′, Matić 23′, Miletić 88′ – Balabanović 90′\nFudbaleri Partizana savladali su Proleter u meču koji je poslužio kao uvertira u 162. večiti derbi. U dosadnoj utakmici praktično su sve prilike na ovom meču pretvorene u golove.\nUtakmica je počela velikom prilikom za Proleter, Rušević je u 5. minutu pobegao svojim čuvarima, Stojković je praktično već bio savladan, ali je udarac napadača gostiju završio tik pored stative. Samo dva minuta kasnije usledila je kazna, Lazar Marković je šutirao sa ivice šesnaesterca, lopta je na putu ka golu zakačila jednog igrača Proletera i prevarila golmana Petrića.\nBojan Matić, koji je danas prvi put bio u startnoj postavi crno-belih, postigao je dva gola u prvom poluvremenu, ali je samo jedan bio priznat. Sudija Ilić opravdano je zbog ofsajda poništio prvi Matićev gol, da bi u drugoj situaciji Matić izbegao ofsajd zamku gostiju, zaobišao golmana i poslao loptu u mrežu. Do kraja prvog poluvremena nije bilo prilika pred oba gola, a od prvog minuta nastavka Milošević je pružio šansu Filipu Stevanoviću i Lazaru Pavloviću.\nS obzirom da Partizan u nedelju očekuje večiti derbi njegovi igrači su u nastavku stali na loptu pa je jedino Lazar Pavlović u 60. minutu pokušao da ugrozi gol Proletera u 60. minutu, ali je šutirao preko gola. Sve ostalo, kada su u pitanju igrači Partizana, završavalo se oko šesnaesterca, a nisu se mnogo proslavili ni gosti. Rušević je desetak minuta pre kraja promašio ceo fudbal u situaciji kada je mogao da savlada Stojkovića, a mootoniju je ipak pred kraj razbio Miletić koji je postigao treći gol za Partizan.\nBrežančić je izveo slobodan udarac, golman Proletera je kratko odbio loptu, a Miletić je iz neposredne blizine poslao u mrežu. Kada se sudija Ilić spremao da odsvira kraj Proleter je uspeo da ublaži poraz, a strelac je bio Balabanović koji je skrenuo loptu nakon udarca njegovog saigrača i prevario Stojkovića.


STAVLJANjE "ZAVETNIKA" NA SPISAK SENATA - DOKAZ DA JE SABOR NA PRAVOM PUTU | SRNA\nSTAVLJANjE "ZAVETNIKA" NA SPISAK SENATA - DOKAZ DA JE SABOR NA PRAVOM PUTU\nBEOGRAD, 13. JANUARA /SRNA/ - Portparol Srpskog sabora "Zavetnici" Milica Đurđević izjavila je Srni da je činjenica da su se "Zavetnici" našli u "ruskom izvještaju" koji je objavio Senat SAD, kao jedna od tri proruske organizacije sa najvećim uticajem u Srbiji, za njih na neki način i satisfakcija i dokaz da su na pravom putu i odudaraju od onih u Srbiji koje su SAD ubacile u svoje šablone.\n"U Srbiji je, na žalost mnogo više onih koji će se naći u Vikiliksovim depešama kao saradnici američke Ambasade. Ovo je samo potvrda da su `Zavetnici` na pravom putu jer nas nisu mogli ni na koji drugi način da ubace u svoje obrasce i šablone ni da nas privole onoj opoziciji i partijama koje su ovde stvarali. Mi od toga odudaramo i samim tim oni imaju potrebu da nas predstave kao neku vrstu ruske političke opcije u Srbiji", naglasila je Đurđevićeva.\nOna je podsjetila da je NATO - lobista Jelena Milić još prije nekoliko godina objavila ime "Zavetnika" na spisku takozvanih ruskih agenata u Srbiji i naglasila da Milićeva i njoj slični ne razumiju da se neko zalaže za saradnju sa Rusijom iz iskrenih pobuda, zato što je to u interesu Srbije i obe države već to predstavljaju kao uticaj Rusije, a da pri tom u Srbiji imaju mrežu svojih nevladinih organizacija.\n"Mi u Rusiji imamo prijatelje, partnere, imamo saradnike. Naš je odnos zasnovan na međusobnom poštovanju i poverenju. Mi se upravo zalažemo za saradnju sa Rusijom jer Rusija nema isti princip spoljne politike kao SAD da se meša u unutrašnja pitanja već se trudi da joj Srbija bude saveznik čije interese poštuje", rekla je Đurđevićeva.\nU osvrtu na spisak koji je nedavno objavljen, ona je rekla da je sama u protekla tri mjeseca imala brojne kontakte sa novinarima sa Zapada i njihovim istraživačima koji su dolazili iz vrlo ozbiljnih medijskih kuća i istraživačkih centara i postavljali joj pitanja na temu saradnje "Zavetnika" sa Rusijom i da im je to i bila najinteresantnija tema.\n"I naravno da je to meni sugerisalo da oni pokušavaju da inputiraju nama neku vrstu sprege sa Rusijom. Mi se te sprege, naravno ne odričemo, ali tu nikako nije reč o nekoj vrsti produžene ruke ruske spoljne politike već isključivo ravnopravnih odnosa", navela je ona.\nGovoreći o planovima "Zavetnika" u budućnosti Đurđeviđeva je istakla da će Sabor nastaviti da brani nacionalne interese gdje god da su oni ugroženi kao i da će zbog velike podrške koju ima kod građana nastojati da postane dio institucija Srbije.\n"Velika je odgovornost. Mi se trudimo, pre svega delima da prave teme otvaramo na pravi način. Nedavno smo proslavili 9. januar u Srpskoj i stiče se utisak da one naše poruke od pre nekoliko godina kada smo rekli da je neophodno da se 9. januar podjednako slavi i u Čačku i u Trebinju i u Nišu i u Banjaluci, da su negde te naše teme i inicijative danas potpuno prihvaćene. To je za nas dokaz da naša borba nije uzaludna i mi naravno nastavljamo", poručila je Đurđevićeva.\nPored "Zavetnika" u takozvanom "ruskom izvještaju" Senata SAD kao najuticajnije "proruske" organizacije u Srbiji navedeni su još i Pokret "SNP Naši" i "Patriotski front".


Laboratorija iz Nemačke u kojoj su sprovođeni STRAVIČNI EKSPERIMENTI nad životinjama, konačno je ZATVORENA!! | Djole.dog\nDivlje životinjeKućni ljubimciTop pričeVesti\nNemačka laboratorija u kojoj su psima i majmunima ubrizgavane droge dok su bili vezani lancima i zatvarani u malim boksevima, konačno je zatvorena!\nLaboratoriji za farmakologiju i toksikologiju (LPT) u Mienenbuttelu u Nemačkoj je oduzeta licenca i naređeno je da preda životinje u roku od dve nedelje. Ovo je rezultat tajne istrage grupa za zaštitu životinja Soko Tierschutz i Cruelty Free International (CFI) koje su snimile sve okrutnosti.\nNemačkoj policiji su predati video snimci i odmah je započeta istraga. Na uznemirujućim snimcima prikazani su majmuni koji vrište od bola, dok su im ubrizgavali igle i vezivali ih lancima.\nKerry Postlewhite, direktor javnih poslova humanitarne organizacije, je rekla: „Okrutnost ove prirode se ne može dozvoliti ni u jednoj laboratoriji.“ Prema CFI-u, trenutno se nalazi 96 pasa u objektu, dok je još 80 goniča već predato spasiocima životinja. Dobrotvorna organizacija kaže da je spaseno i 49 mačaka.\nSve životinje biće prebačene u organizacije za zaštitu životinja ili u privatne domove gde će biti usvojene. Iz CFI-a kažu da su testovi koji su sprovedeni za kompanije iz celog sveta uključivali trovanje ranjivih životinja da bi se utvrdilo koliko neka hemikalija može ciljano da deluje pre nanošenja ozbiljne štete.\nDobrotvorna organizacija tvrdi da su ova bića imala povraćanja, visoke temperature, unutrašnja krvarenja, respiratorne tegobe, kožne probleme, otkazivanje rada organa i smrt. Takođe se tvrdi da životinjama nije omogućeno ublažavanje bola ili anestetika.\ndela okrutnosti prema zivotinjama divlje zivotinje kucni ljubimci macke majmuni psi zlocini nad zivotinjama


Da li je Srbija zemlja zločina bez kazne, zapitala se javnost posle odluke beogradskog Apelacionog suda da ukine prvostepenu presudu za ubistvo novinara i vlasnika „Dnevnog telegrafa“ Slavka Ćuruvije i sa obrazloženjem da je prvostepeni sud prekoračio optužbu uvođenjem N.N. lica i slučaj vrati na ponovljeno suđenje pred Specijalnim sudom. Ovakav potez Apelacionog suda nakon više od dve decenije od ubistva Ćuruvije izazvao je nemali šok u Ćuruvijinoj porodici i među kolegama.\nPredsednik Udruženja novinara Srbije Vladimir Radomirović smatra da je Apelacioni sud mogao i morao da iskoristi zakonsko pravo i da presudi jer, kako kaže, sve predugo traje da bi bilo vraćeno na početak.\n– Ne sme se pravda izvrgavati ruglu. Ako je nešto nelogično u prvostepenom postupku treba, doneti novu presudu, a ne vraćati na početak. Ovo je loša poruka svim novinarima i porodici koja 21 godinu čeka pravdu – kazao je Radomirović za „Vesti“.\nĆuruvijina ćerka Jelena Ćuruvija Đurica iznenađena je odlukom, ali se nada da na ponovljenom suđenju optuženi neće biti oslobođeni.\n– Svi smo očekivali da će biti potvrđena prvostepena presuda i kazne koje su izrečene optuženima – rekla je ona za Cenzolovku i dodala da očekuje da bi ponovno suđenje optuženima moglo da počne uskoro i da neće trajati koliko prethodno koje se razvlačilo bezmalo četiri godine.\nAdvokat Slobodan Ružić, punomoćnik dece ubijenog novinara Slavka Ćuruvije, rekao je beogradskim medijima da je očekivao da Apelacioni sud potvrdi prvostepenu osuđujuću presudu. On se nada da će veće Specijalnog suda, koje je sudilo, otkloniti nedostatke na koje je ukazao Apelacioni sud i ponovo doneti osuđujuću presudu. Ružić kao glavni problem postupka vidi vreme proteklo od ubistva koje se i dalje prolongira, ali veruje da ponovljeni postupak neće dugo trajati.\nAdvokatica optuženih Radonjića i Romića, Zora Dobričanin Nikodinović, kazala je za „Vesti“ da se ni nakon ove presude ne zna ko je ubio Ćuruviju i ocenila da je presuda doneta na osnovu medijskih spinova, a ne dokaza u spisima predmeta. Ovo je, kako je rekla, bilo suđenje jednom vremenu, državnoj bezbednosti i ovo ne služi nikome na čast.\nNa sajtu Apelacionog suda objavljeno je da se ova presuda ukida „zbog bitne povrede odredaba krivičnog postupka“.\n– Uvođenjem N.N. lica u izreku presude, koje je, prema utvrđenju prvostepenog suda, učestvovalo u radnji izvršenja krivičnog dela zajedno sa okrivljenima kao neposredni izvršilac i dodavanjem novih radnji okrivljenima Radonjiću, Kuraku i Romiću prvostepeni sud je značajno izmenio činjenično stanje koje je po sopstvenoj oceni utvrdio u odnosu na činjenično stanje opisano u optužnici – obrazložio je, između ostalog, Apelacioni sud. Iz te institucije poručuju i da u presudi i obrazloženju sud „nije naveo na koji način su Kurak i Romić omogućili N. N. licu da izvrši krivično delo, što njihove radnje čini nejasnim i nerazumljivim“.\nUzdaju se u tužioca\n– Želim da verujem da je odluka Apelacionog suda tehničke prirode, a ne suštinske i da će problem na koji ukazuje ta odluka, a to je uvođenje N. N. lica kao izvršioca ubistva, u ponovnom suđenju biti preformulisano, ako se smatra da je neophodno. Nadam se da će tužilac učiniti sve potrebno da presuda nakon ponovnog suđenja ne bude promenjena u najgorem smislu, a to je da optuženi na kraju budu oslobođeni – navela je Jelena Ćuruvija Đurica.\nČetvorici debeovaca 100 godina\nSudsko veće Specijalnog suda u Beogradu proglasilo je 2019. nekadašnje pripadnika Državne bezbednosti krivim za ubistvo Ćuruvije 1999. Sud je utvrdio da je neposredni izvršilac N.N. lice, dok su na 30 godina osuđeni nekadašnji šef DB Radomir Marković za podstrekivanje na teško ubistvo i nekadašnji šef beogradskog centra DB Milan Radonjić za teško ubistvo u saizvršilaštvu. Bivši pripadnici DB-a Ratko Romić i Miroslav Kurak osuđeni su na po 20 godina zatvora za teško ubistvo u saizvršilaštvu.\n← Varhelji: Očekujemo efikasno procesuiranje svih slučajeva fizičkog i verbalnog nasilja nad novinarima\nSejdinović o ukidanju presude: Država sprečava kažnjavanje za ubistvo Ćuruvije (VIDEO) →